text:
και, στη συνέχεια, διαβιβάζουν την έκθεση επιθεώρησης στην Ένωση. Κατά περίπτωση, εντός προθεσμίας επτά ημερών το πολύ από την επιστροφή του επιθεωρητή στον λιμένα, αποστέλλεται στην Ευρωπαϊκή Ένωση αντίγραφο της έκθεσης βεβαίωσης παράβασης που προκύπτει από τη διαδικασία.
 3. Εργασίες που επιτρέπονται επί του σκάφους
 Στις άδειες αλιείας που εκδίδονται από το Σάο Τομέ και Πρίνσιπε αναφέρονται οι εργασίες που επιτρέπονται επί του σκάφους, όπως ο εκσπλαχνισμός και η μερική αφαίρεση των πτερυγίων των καρχαριών.
 4 Μεταφορτώσεις και εκφορτώσεις
 Κάθε σκάφος της Ένωσης που ασκεί αλιευτική δραστηριότητα στο πλαίσιο του παρόντος πρωτοκόλλου στα ύδατα του Σάο Τομέ και Πρίνσιπε και διενεργεί μεταφόρτωση στα ύδατα του Σάο Τομέ και Πρίνσιπε πρέπει να διεκπεραιώνει την εν λόγω διαδικασία σε αγκυροβόλια των λιμένων Fernão Dias, Neves και Ana Chaves.
 Οι εφοπλιστές των εν λόγω σκαφών, ή οι αντιπρόσωποί τους, αν επιθυμούν να προβούν σε εκφόρτωση ή μεταφόρτωση, πρέπει να κοινοποιούν στις αρμόδιες αρχές του Σάο Τομέ και Πρίνσιπε τουλάχιστον σαράντα οκτώ ώρες εκ των προτέρων τις ακόλουθες πληροφορίες:
 α)
 το όνομα των αλιευτικών σκαφών που πραγματοποιούν τη μεταφόρτωση ή την εκφόρτωση·
 β)
 το όνομα του πλοίου μεταφοράς·
 γ)
 την ποσότητα ανά είδος που πρόκειται να μεταφορτωθεί ή να εκφορτωθεί·
 δ)
 την ημέρα της μεταφόρτωσης ή της εκφόρτωσης·
 ε)
 τον προορισμό των αλιευμάτων που μεταφορτώνονται ή εκφορτώνονται.
 Οι πληροφορίες μπορούν να κοινοποιούνται στο Σάο Τομέ και Πρίνσιπε μέσω του συστήματος ERS ή μέσω ηλεκτρονικού ταχυδρομείου.
 Η μεταφόρτωση εν πλω απαγορεύεται.
 Οι πλοίαρχοι των σκαφών διαβιβάζουν στις αρμόδιες αρχές του Σάο Τομέ και Πρίνσιπε τις δηλώσεις αλιευμάτων και ενημερώνουν ότι προτίθενται είτε να συνεχίσουν τις αλιευτικές τους δραστηριότητες είτε να εξέλθουν από τα ύδατα του Σάο Τομέ και Πρίνσιπε.
 Απαγορεύεται κάθε μεταφόρτωση ή εκφόρτωση αλιευμάτων, που δεν καλύπτεται από το παρόν τμήμα, στα ύδατα του Σάο Τομέ και Πρίνσιπε. Οι παραβάτες της συγκεκριμένης διάταξης υπόκεινται στις κυρώσεις που προβλέπονται από την ισχύουσα νομοθεσία του Σάο Τομέ και Πρίνσιπε.
 ΤΜΗΜΑ 2
 Δορυφορικό σύστημα παρακολούθησης σκαφών (VMS)
 Κάθε σκάφος της Ένωσης που διαθέτει άδεια στο πλαίσιο του παρόντος πρωτοκόλλου πρέπει να είναι εξοπλισμένο με δορυφορικό σύστημα παρακολούθησης σκαφών, (εφεξής «VMS» — Vessel Monitoring System).
 Απαγορεύεται η μετακίνηση, η αποσύνδεση, η καταστροφή, η πρόκληση βλάβης, η διακοπή της λειτουργίας του συστήματος συνεχούς παρακολούθησης μέσω δορυφορικών επικοινωνιών που είναι εγκατεστημένο επί του σκάφους για τη διαβίβαση των δεδομένων ή η σκόπιμη αλλοίωση, εκτροπή ή παραποίηση των δεδομένων που εκπέμπονται ή καταγράφονται από το VMS.
 Τα σκάφη της Ένωσης κοινοποιούν αυτόματα και συνεχώς το στίγμα τους, τουλάχιστον ανά ώρα αν πρόκειται για γρι-γρι και τουλάχιστον ανά δύο ώρες αν πρόκειται για όλα τα άλλα σκάφη, στο ΚΠΑ του κράτους σημαίας τους. Η εν λόγω συχνότητα μπορεί να αυξηθεί στο πλαίσιο μέτρων διερεύνησης των δραστηριοτήτων ενός σκάφους.
 Το ΚΠΑ του κράτους σημαίας διασφαλίζει την αυτόματη διάθεση των γεωγραφικών στιγμάτων μέσω του VMS για όσο χρονικό διάστημα το σκάφος βρίσκεται εντός της αλιευτικής ζώνης.
 Κάθε μήνυμα στίγματος πρέπει να περιέχει:
 α)
 τα στοιχεία ταυτοποίησης του σκάφους·
 β)
 το πλέον πρόσφατο γεωγραφικό στίγμα του σκάφους (γεωγραφικό μήκος και γεωγραφικό πλάτος), με σφάλμα στίγματος


text:
κατώτερο των 500 μέτρων και διάστημα εμπιστοσύνης 99 %·
 γ)
 την ημερομηνία και την ώρα καταγραφής του στίγματος·
 δ)
 την ταχύτητα και την πορεία του σκάφους.
 Οι όροι κοινοποίησης των γεωγραφικών στιγμάτων των σκαφών μέσω του VMS, καθώς και οι διαδικασίες που ακολουθούνται σε περίπτωση δυσλειτουργίας, ορίζονται στο προσάρτημα 5.
 Τα ΚΠΑ επικοινωνούν μεταξύ τους στο πλαίσιο της παρακολούθησης των δραστηριοτήτων των σκαφών.
 ΚΕΦΑΛΑΙΟ V
 ΝΑΥΤΟΛΟΓΗΣΗ
 1.
 Αριθμός ναυτικών προς ναυτολόγηση:
 Κατά τη διάρκεια της άσκησης της αλιευτικής τους δραστηριότητας στα ύδατα του Σάο Τομέ και Πρίνσιπε, τα σκάφη της Ένωσης έχουν την υποχρέωση να ναυτολογούν ναυτικούς από το Σάο Τομέ και Πρίνσιπε με βάση τους ακόλουθους όρους και περιορισμούς:
 α)
 όσον αφορά τον στόλο των θυνναλιευτικών γρι-γρι, κατά το πρώτο έτος εφαρμογής του παρόντος πρωτοκόλλου συνολικά έξι ναυτικούς για το σύνολο του στόλου, κατά το δεύτερο έτος εφαρμογής του παρόντος πρωτοκόλλου συνολικά οκτώ ναυτικούς και κατά τα τρία τελευταία έτη εφαρμογής του παρόντος πρωτοκόλλου συνολικά δέκα ναυτικούς ανά έτος·
 β)
 όσον αφορά τον στόλο των παραγαδιάρικων επιφανείας, συνολικά δύο ναυτικούς ανά έτος για το σύνολο του στόλου.
 2.
 Η εν λόγω υποχρέωση ναυτολόγησης ισχύει υπό τον όρο ότι οι αρχές του Σάο Τομέ και Πρίνσιπε διαβιβάζουν στην Ένωση, πριν από την εφαρμογή του παρόντος πρωτοκόλλου και, στη συνέχεια, τον Ιανουάριο κάθε έτους, κατάλογο ικανών και καταρτισμένων ναυτικών. Οι εφοπλιστές προσλαμβάνουν τους ναυτικούς από αυτόν τον κατάλογο.
 3.
 Τα προσόντα που πρέπει να έχουν οι ναυτικοί του Σάο Τομέ και Πρίνσιπε περιλαμβάνονται στο προσάρτημα 6.
 4.
 Ο εφοπλιστής ή ο αντιπρόσωπός του κοινοποιεί στην αρμόδια αρχή του Σάο Τομέ και Πρίνσιπε τα ονοματεπώνυμα των ναυτικών που ναυτολογήθηκαν στο συγκεκριμένο σκάφος, δηλώνοντας τα στοιχεία εγγραφής τους στο ναυτολόγιο.
 5.
 Η διακήρυξη της Διεθνούς Οργάνωσης Εργασίας (ΔΟΕ) σχετικά με τις θεμελιώδεις αρχές και τα δικαιώματα στην εργασία εφαρμόζεται αυτοδικαίως στους ναυτικούς που ναυτολογούνται σε σκάφη της Ένωσης. Ισχύουν ειδικότερα η ελευθερία του συνεταιρίζεσθαι και η ουσιαστική αναγνώριση του δικαιώματος συλλογικών διαπραγματεύσεων των εργαζομένων, καθώς και η απαγόρευση των διακρίσεων σε θέματα απασχόλησης και άσκησης του επαγγέλματος.
 6.
 Οι συμβάσεις απασχόλησης των ναυτικών από το Σάο Τομέ και Πρίνσιπε, αντίγραφο των οποίων παραδίδεται στο υπουργείο Εργασίας, στο Υπουργείο Αλιείας και στους υπογράφοντες τις εν λόγω συμβάσεις, συνάπτονται μεταξύ των εφοπλιστών ή των αντιπροσώπων τους και των ναυτικών ή των συνδικαλιστικών τους οργανώσεων ή των αντιπροσώπων τους. Οι συμβάσεις αυτές εγγυώνται στους ναυτικούς τις παροχές του καθεστώτος κοινωνικής ασφάλισης στο οποίο υπάγονται, σύμφωνα με την ισχύουσα νομοθεσία, συμπεριλαμβανομένης της ασφάλισης έναντι θανάτου, ασθενείας και ατυχήματος.
 7.
 Ο μισθός των ναυτικών βαρύνει τους εφοπλιστές. Ο μισθός καθορίζεται με κοινή συμφωνία μεταξύ των εφοπλιστών ή των αντιπροσώπων τους και των ναυτικών ή των συνδικαλιστικών τους οργανώσεων ή των αντιπροσώπων τους. Ωστόσο, οι αποδοχές των ναυτικών δεν επιτρέπεται να είναι κατώτερες από εκείνες που ισχύουν για τα πληρώματα των χωρών τους, και πάντως όχι κατώτερες από τους κανόνες της ΔΟΕ.
 8.
 Κάθε ναυτικός που προσλαμβάνεται από τα σκάφη της Ένωσης πρέπει να παρουσιάζεται στον πλοίαρχο του ορισθέντος σκάφους την παραμονή της ημέρας που προτείνεται για τη ναυτολόγησή

type: contracts

jurisdiction: EU


text:
του. Αν ο ναυτικός δεν παρουσιαστεί την προβλεπόμενη ημέρα και ώρα ναυτολόγησης ή αν ο ναυτικός δεν έχει τα απαιτούμενα προσόντα, ο εφοπλιστής απαλλάσσεται αυτόματα από την υποχρέωσή του να ναυτολογήσει τον εν λόγω ναυτικό.
 9.
 Αν για εξαιρετικούς λόγους που τεκμηριώνονται από τους εφοπλιστές, τα σκάφη της Ένωσης δεν είναι σε θέση να ναυτολογήσουν τον αριθμό των ναυτικών του Σάο Τομέ και Πρίνσιπε που προβλέπεται στο σημείο 1, πρέπει να καταβάλλουν κατ’ αποκοπή ποσό 20 EUR για κάθε ναυτικό που δεν ναυτολογήθηκε και για κάθε ημέρα παρουσίας στην αλιευτική ζώνη του Σάο Τομέ και Πρίνσιπε. Η μεικτή επιτροπή προβαίνει σε τακτικό απολογισμό της ναυτολόγησης των ναυτικών του Σάο Τομέ και Πρίνσιπε.
 ΚΕΦΑΛΑΙΟ VI
 ΠΑΡΑΤΗΡΗΤΕΣ
 1. Παρατήρηση αλιευτικών δραστηριοτήτων
 Εν αναμονή της εφαρμογής του συστήματος περιφερειακών παρατηρητών, τα σκάφη που επιτρέπεται να αλιεύουν στην αλιευτική ζώνη του Σάο Τομέ και Πρίνσιπε στο πλαίσιο του παρόντος πρωτοκόλλου, επιβιβάζουν, αντί των περιφερειακών παρατηρητών, παρατηρητές που ορίζονται από το Σάο Τομέ και Πρίνσιπε σύμφωνα με το παρόν κεφάλαιο.
 2. Ορισμός σκαφών και παρατηρητών
 Τα σκάφη της Ένωσης που ασκούν αλιευτική δραστηριότητα στο πλαίσιο του παρόντος πρωτοκόλλου στα ύδατα του Σάο Τομέ και Πρίνσιπε επιβιβάζουν τους παρατηρητές που ορίζονται από το Υπουργείο Αλιείας του Σάο Τομέ και Πρίνσιπε, υπό τους όρους που ακολουθούν:
 α)
 μετά από αίτηση των αρμόδιων αρχών του Σάο Τομέ και Πρίνσιπε, τα σκάφη της Ένωσης επιτρέπουν την επιβίβαση στο σκάφος παρατηρητή που έχει ορισθεί από την αρμόδια αρχή και έχει ως αποστολή τον έλεγχο των αλιευμάτων που αλιεύονται στα ύδατα του Σάο Τομέ και Πρίνσιπε·
 β)
 οι αρμόδιες αρχές του Σάο Τομέ και Πρίνσιπε καταρτίζουν κατάλογο των σκαφών που ορίζονται για την επιβίβαση παρατηρητή, καθώς και κατάλογο των παρατηρητών που ορίζονται προς επιβίβαση. Οι κατάλογοι αυτοί επικαιροποιούνται. Κοινοποιούνται στην Ευρωπαϊκή Επιτροπή μόλις καταρτιστούν και, στη συνέχεια, ανά τρεις μήνες όσον αφορά την ενδεχόμενη επικαιροποίησή τους·
 γ)
 οι αρμόδιες αρχές του Σάο Τομέ και Πρίνσιπε κοινοποιούν στην Ένωση και στους ενδιαφερόμενους εφοπλιστές, κατά προτίμηση μέσω ηλεκτρονικού ταχυδρομείου, το όνομα του παρατηρητή που έχει οριστεί να επιβιβαστεί στο σκάφος τη στιγμή έκδοσης της άδειας αλιείας ή το αργότερο δέκα πέντε ημέρες πριν από την προβλεπόμενη ημερομηνία επιβίβασης του παρατηρητή·
 δ)
 ο χρόνος παρουσίας του παρατηρητή στο σκάφος καλύπτει μία αλιευτική εξόρμηση. Ωστόσο, κατόπιν ρητού αιτήματος των αρμόδιων αρχών του Σάο Τομέ και Πρίνσιπε, η εν λόγω επιβίβαση μπορεί να κλιμακωθεί σε περισσότερες της μίας εξορμήσεις σε συνάρτηση με τη μέση διάρκεια των προβλεπόμενων εξορμήσεων για ένα συγκεκριμένο σκάφος. Το αίτημα αυτό διατυπώνεται από την αρμόδια αρχή κατά την ανακοίνωση του ονόματος του παρατηρητή που έχει οριστεί να επιβιβαστεί στο εν λόγω σκάφος.
 3. Όροι επιβίβασης και αποβίβασης
 α)
 Οι όροι επιβίβασης του παρατηρητή ορίζονται κοινή συναινέσει από τον εφοπλιστή ή τον αντιπρόσωπό του και την αρμόδια αρχή.
 β)
 Η επιβίβαση και η αποβίβαση του παρατηρητή γίνεται στον λιμένα που επιλέγει ο εφοπλιστής. Η επιβίβαση πραγματοποιείται κατά την έναρξη της πρώτης αλιευτικής εξόρμησης στα αλιευτικά ύδατα του Σάο Τομέ και Πρίνσιπε μετά την κοινοποίηση του καταλόγου των ορισθέντων σκαφών.
 γ)
 Οι ενδιαφερόμενοι εφοπλιστές


text:
κοινοποιούν εντός προθεσμίας δύο εβδομάδων και με προειδοποίηση δέκα ημερών τις ημερομηνίες και τους λιμένες της υποπεριοχής στους οποίους προβλέπεται η επιβίβαση και η αποβίβαση των παρατηρητών.
 δ)
 Σε περίπτωση που ο παρατηρητής επιβιβάζεται σε χώρα εκτός του Σάο Τομέ και Πρίνσιπε, τα έξοδα ταξιδιού του βαρύνουν τον εφοπλιστή. Αν σκάφος στο οποίο επιβαίνει παρατηρητής εξέλθει από την αλιευτική ζώνη του Σάο Τομέ και Πρίνσιπε, λαμβάνονται όλα τα μέτρα διασφάλισης του επαναπατρισμού του παρατηρητή το συντομότερο δυνατόν και με έξοδα του εφοπλιστή.
 ε)
 Αν ο παρατηρητής απουσιάζει από τον συμφωνημένο τόπο και κατά τη συμφωνημένη ώρα και δεν εμφανιστεί τις επόμενες δώδεκα ώρες, ο εφοπλιστής απαλλάσσεται αυτομάτως από την υποχρέωσή του να επιβιβάσει τον εν λόγω παρατηρητή.
 στ)
 Ο πλοίαρχος λαμβάνει όλα τα μέτρα που εμπίπτουν στην αρμοδιότητά του για να εξασφαλίσει τη σωματική και ηθική ακεραιότητα του παρατηρητή κατά την άσκηση των καθηκόντων του.
 ζ)
 Στον παρατηρητή παρέχονται όλες οι διευκολύνσεις που είναι απαραίτητες για την άσκηση των καθηκόντων του. Ο πλοίαρχος επιτρέπει την πρόσβαση του παρατηρητή στα μέσα επικοινωνίας που είναι αναγκαία για την άσκηση των καθηκόντων του, στα έγγραφα που συνδέονται ευθέως με τις αλιευτικές δραστηριότητες του σκάφους, συμπεριλαμβανομένου κυρίως του ημερολογίου αλιείας και του βιβλίου ναυσιπλοΐας, καθώς και στους χώρους του σκάφους που είναι αναγκαίοι για τη διευκόλυνση της εκπλήρωσης των καθηκόντων του.
 η)
 Ο εφοπλιστής εξασφαλίζει με έξοδά του την ενδιαίτηση και τη σίτιση των παρατηρητών υπό τις συνθήκες που δικαιούνται οι αξιωματικοί, λαμβανομένων υπόψη των πρακτικών δυνατοτήτων του σκάφους.
 θ)
 Ο μισθός και οι εισφορές κοινωνικής ασφάλισης του παρατηρητή βαρύνουν το Σάο Τομέ και Πρίνσιπε.
 4. Κατ’ αποκοπή χρηματική συνεισφορά
 Προκειμένου να συνεισφέρει στα έξοδα εφαρμογής που συνδέονται με την τοποθέτηση των παρατηρητών, ο εφοπλιστής καταβάλλει τη στιγμή της κατ’ αποκοπή προκαταβολής ποσό ύψους 250 EUR ανά έτος και ανά σκάφος στον ίδιο λογαριασμό με τον λογαριασμό που χρησιμοποιείται για τις κατ’ αποκοπή προκαταβολές.
 5. Καθήκοντα του παρατηρητή
 Ο παρατηρητής αντιμετωπίζεται στο σκάφος ως αξιωματικός. Όταν το σκάφος ασκεί αλιευτική δραστηριότητα στα ύδατα του Σάο Τομέ και Πρίνσιπε, ο παρατηρητής εκτελεί τα ακόλουθα καθήκοντα:
 α)
 παρατηρεί τις αλιευτικές δραστηριότητες των σκαφών·
 β)
 επαληθεύει το στίγμα των σκαφών που ασκούν αλιευτικές δραστηριότητες·
 γ)
 καταγράφει τα χρησιμοποιούμενα αλιευτικά εργαλεία·
 δ)
 επαληθεύει τα δεδομένα αλιευμάτων που αλιεύονται στα αλιευτικά ύδατα του Σάο Τομέ και Πρίνσιπε και καταγράφονται στο ημερολόγιο αλιείας·
 ε)
 επαληθεύει τα ποσοστά των παρεμπιπτόντων αλιευμάτων και υπολογίζει κατ’ εκτίμηση τον όγκο των εμπορεύσιμων ειδών ιχθύων που απορρίπτονται·
 στ)
 κοινοποιεί στην αρμόδια αρχή στην οποία υπάγεται, με κάθε πρόσφορο μέσο, τα δεδομένα αλιευτικών δραστηριοτήτων, συμπεριλαμβανομένου του όγκου των κύριων και παρεμπιπτόντων αλιευμάτων που βρίσκονται στο σκάφος.
 6. Υποχρεώσεις του παρατηρητή
 Κατά τη διάρκεια της παραμονής του στο σκάφος, ο παρατηρητής:
 α)
 λαμβάνει όλα τα κατάλληλα μέτρα ώστε οι συνθήκες επιβίβασής του καθώς και η παρουσία του στο σκάφος να μη διακόπτουν ούτε να παρεμποδίζουν τις αλιευτικές δραστηριότητες·
 β)
 προσέχει τα υλικά και τον εξοπλισμό του σκάφους και λαμβάνει υπόψη τον εμπιστευτικό χαρακτήρα όλων των εγγράφων που ανήκουν στο εκάστοτε σκάφος·
 γ)
 στο τέλος της περιόδου παρατήρησης


text:
και πριν αποβιβαστεί από το σκάφος, ο παρατηρητής συντάσσει έκθεση δραστηριοτήτων, η οποία διαβιβάζεται στις αρμόδιες αρχές του Σάο Τομέ και Πρίνσιπε με αντίγραφο στην Ευρωπαϊκή Επιτροπή. Υπογράφει την έκθεση παρουσία του πλοιάρχου, ο οποίος μπορεί να προσθέσει ή να ζητήσει να προστεθούν όλες οι παρατηρήσεις τις οποίες θεωρεί χρήσιμες, ακολουθούμενες από την υπογραφή του. Αντίγραφο της έκθεσης επιδίδεται στον πλοίαρχο του σκάφους κατά την αποβίβαση του παρατηρητή.
 ΚΕΦΑΛΑΙΟ VII
 ΠΑΡΑΒΑΣΕΙΣ
 1. Χειρισμός των παραβάσεων
 Κάθε παράβαση που διαπράττεται από σκάφος της Ένωσης που διαθέτει άδεια αλιείας σύμφωνα με το παρόν παράρτημα πρέπει να αναφέρεται σε έκθεση βεβαίωσης παράβασης, η οποία διαβιβάζεται στην Ένωση και στο κράτος σημαίας το συντομότερο δυνατό.
 2. Παύση δραστηριοτήτων σκάφους/εκτροπή — Ενημερωτική συνάντηση
 α)
 Αν η κείμενη νομοθεσία του Σάο Τομέ και Πρίνσιπε το προβλέπει για την καταγγελλόμενη παράβαση, κάθε σκάφος της Ένωσης που υποπίπτει σε παράβαση μπορεί να υποχρεωθεί να παύσει την αλιευτική του δραστηριότητα και, σε περίπτωση που το σκάφος είναι εν πλω, να επιστρέψει σε λιμένα του Σάο Τομέ και Πρίνσιπε.
 β)
 Το Σάο Τομέ και Πρίνσιπε κοινοποιεί στην, εντός προθεσμίας είκοσι τεσσάρων ωρών το πολύ, κάθε παύση αλιευτικών δραστηριοτήτων σκάφους της Ένωσης που διαθέτει άδεια αλιείας. Η εν λόγω κοινοποίηση συνοδεύεται από στοιχεία που αποδεικνύουν την καταγγελλόμενη παράβαση.
 γ)
 Πριν από οποιαδήποτε λήψη μέτρων κατά του σκάφους, του πλοιάρχου, του πληρώματος ή του φορτίου, εκτός των μέτρων που αποσκοπούν στην προστασία των αποδεικτικών στοιχείων, το Σάο Τομέ και Πρίνσιπε συγκαλεί, κατόπιν αιτήματος της Ένωσης, εντός προθεσμίας μίας εργάσιμης ημέρας από την κοινοποίηση της παύσης των αλιευτικών δραστηριοτήτων του σκάφους, ενημερωτική συνάντηση για να διευκρινιστούν τα γεγονότα που οδήγησαν στην παύση των αλιευτικών δραστηριοτήτων του σκάφους και να γνωστοποιηθεί τυχόν επιβολή κυρώσεων. Στην εν λόγω ενημερωτική συνάντηση μπορεί να παρίσταται ένας εκπρόσωπος του κράτους σημαίας του σκάφους.
 3. Επιβολή ποινών για τις παραβάσεις — διαδικασία συμβιβασμού
 α)
 Η επιβολή ποινών για καταγγελλόμενη παράβαση καθορίζεται από το Σάο Τομέ και Πρίνσιπε σύμφωνα με την κείμενη εθνική νομοθεσία.
 β)
 Όταν ο διακανονισμός της παράβασης προϋποθέτει την κίνηση δικαστικής διαδικασίας, πριν από την κίνηση της εν λόγω διαδικασίας, και εφόσον η παράβαση δεν συνιστά εγκληματική πράξη, δρομολογείται διαδικασία συμβιβασμού μεταξύ του Σάο Τομέ και Πρίνσιπε και της Ένωσης για τον καθορισμό των όρων και του επιπέδου της ποινής. Στην εν λόγω διαδικασία συμβιβασμού μπορούν να συμμετέχουν εκπρόσωποι του κράτους σημαίας του σκάφους και της Ένωσης. Η διαδικασία συμβιβασμού ολοκληρώνεται το αργότερο τρεις ημέρες μετά την κοινοποίηση της παύσης των αλιευτικών δραστηριοτήτων του σκάφους.
 4. Δικαστική διαδικασία — τραπεζική εγγύηση
 Σε περίπτωση αποτυχίας της διαδικασίας συμβιβασμού και παραπομπής της παράβασης ενώπιον αρμόδιου δικαστικού οργάνου, ο εφοπλιστής του σκάφους που έχει διαπράξει παράβαση καταθέτει τραπεζική εγγύηση σε τράπεζα που υποδεικνύει το Σάο Τομέ και Πρίνσιπε, της οποίας το ύψος καθορίζεται από το Σάο Τομέ και Πρίνσιπε και καλύπτει τις δαπάνες που συνδέονται με την παύση των αλιευτικών δραστηριοτήτων του σκάφους, το εκτιμώμενο πρόστιμο και τυχόν αντισταθμιστική αποζημίωση. Η τραπεζική εγγύηση παραμένει δεσμευμένη μέχρι την ολοκλήρωση της δικαστικής διαδικασίας.
 Η τραπεζική εγγύηση αποδεσμεύεται και επιστρέφεται αμέσως στον εφοπλιστή


text:
μετά την έκδοση της απόφασης:
 α)
 στο ακέραιο, σε περίπτωση που δεν επιβάλλεται ποινή·
 β)
 στο ύψος του υπολοίπου, εφόσον η ποινή συνεπάγεται πρόστιμο κατώτερο από το ύψος της τραπεζικής εγγύησης.
 Το Σάο Τομέ και Πρίνσιπε ενημερώνει την Ένωση σχετικά με τα αποτελέσματα της δικαστικής διαδικασίας εντός προθεσμίας επτά ημερών από την έκδοση της απόφασης.
 5. Αποδέσμευση του σκάφους και του πληρώματος
 Τόσο το σκάφος όσο και το πλήρωμά του επιτρέπεται να εγκαταλείψουν τον λιμένα μόλις διευθετηθεί το θέμα της ποινής που έχει επιβληθεί στο πλαίσιο της διαδικασίας συμβιβασμού ή μόλις καταβληθεί η τραπεζική εγγύηση.
 (1) Κανονισμός (ΕΕ) 2017/2403 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2017, σχετικά με τη βιώσιμη διαχείριση των εξωτερικών αλιευτικών στόλων και την κατάργηση του κανονισμού (ΕΚ) αριθ. 1006/2008 του Συμβουλίου (ΕΕ L 347 της 28.12.2017, σ. 81).
 ΠΡΟΣΑΡΤΗΜΑΤΑ ΣΤΟ ΠΑΡΑΡΤΗΜΑ
 Προσάρτημα 1
 Γεωγραφικές συντεταγμένες της ζώνης που εκμεταλλεύονται από κοινού το Σάο Τομέ και Πρίνσιπε και η Νιγηρία
 Προσάρτημα 2
 Έντυπο αίτησης για χορήγηση άδειας σε αλιευτικό σκάφος ή σκάφος υποστήριξης
 Προσάρτημα 3
 Τεχνικό δελτίο
 Προσάρτημα 4
 Εφαρμογή του ηλεκτρονικού συστήματος καταγραφής και αναφοράς αλιευτικών δραστηριοτήτων (ERS/ΗΣΚΑ)
 Προσάρτημα 5
 Σύστημα παρακολούθησης σκαφών (VMS)
 Προσάρτημα 6
 Απαιτούμενα προσόντα για την απασχόληση ναυτικών του Σάο Τομέ και Πρίνσιπε σε γρι-γρι και παραγάδια της Ένωσης
 Προσάρτημα 1
 ΓΕΩΓΡΑΦΙΚΕΣ ΣΥΝΤΕΤΑΓΜΕΝΕΣ ΤΗΣ ΖΩΝΗΣ ΠΟΥ ΕΚΜΕΤΑΛΛΕΥΟΝΤΑΙ ΑΠΟ ΚΟΙΝΟΥ ΤΟ ΣΑΟ ΤΟΜΕ ΚΑΙ ΠΡΙΝΣΙΠΕ ΚΑΙ Η ΝΙΓΗΡΙΑ
 Γεωγραφικό πλάτος
 Γεωγραφικό μήκος
 (μοίρες πρώτα λεπτά δεύτερα λεπτά)
 03 02 22 B
 07 07 31 Α
 02 50 00 Β
 07 25 52 Α
 02 42 38 Β
 07 36 25 Α
 02 20 59 Β
 06 52 45 Α
 01 40 12 Β
 05 57 54 Α
 01 09 17 Β
 04 51 38 Α
 01 13 15 Β
 04 41 27 Α
 01 21 29 Β
 04 24 14 Α
 01 31 39 Β
 04 06 55 Α
 01 42 50 Β
 03 50 23 Α
 01 55 18 Β
 03 34 33 Α
 01 58 53 Β
 03 53 40 Α
 02 02 59 Β
 04 15 11 Α
 02 05 10 Β
 04 24 56 Α
 02 10 44 Β
 04 47 58 Α
 02 15 53 Β
 05 06 03 Α
 02 19 30 Β
 05 17 11 Α
 02 22 49 Β
 05 26 57 Α
 02 26 21 Β
 05 36 20 Α
 02 30 08 Β
 05 45 22 Α
 02 33 37 Β
 05 52 58 Α
 02 36 38 Β
 05 59 00 Α
 02 45 18 Β
 06 15 57 Α
 02 50 18 Β
 06 26 41 Α
 02 51 29 Β
 06 29 27 Α
 02 52 23 Β
 06 31 46 Α
 02 54 46 Β
 06 38 07 Α
 03 00 24 Β
 06 56 58 Α
 03 01 19 Β
 07 01 07 Α
 03 01 27 Β
 07 01 46 Α
 03 01 44 Β
 07 03 07 Α
 03 02 22 B
 07 07 31 Α
 Προσάρτημα 2
 ΕΝΤΥΠΟ ΑΙΤΗΣΗΣ
 ΑΙΤΗΣΗ ΓΙΑ ΧΟΡΗΓΗΣΗ


text:
ΑΔΕΙΑΣ ΣΕ ΑΛΙΕΥΤΙΚΟ ΣΚΑΦΟΣ Ή ΣΚΑΦΟΣ ΥΠΟΣΤΗΡΙΞΗΣ (ΑΛΙΕΥΤΙΚΗ ΣΥΜΦΩΝΙΑ ΣΑΟ ΤΟΜΕ ΚΑΙ ΠΡΙΝΣΙΠΕ – ΕΥΡΩΠΑΪΚΗΣ ΕΝΩΣΗΣ)
 I ΑΙΤΩΝ
 1.
 Ονοματεπώνυμο του εφοπλιστή ... Ιθαγένεια: ...
 2.
 Ονομασία της ένωσης ή ονοματεπώνυμο του αντιπροσώπου του εφοπλιστή:
 ...
 3.
 Διεύθυνση της ένωσης ή του αντιπροσώπου του εφοπλιστή:
 ...
 4.
 Τηλ: ...
 5.
 Διεύθυνση ηλεκτρονικού ταχυδρομείου: ...
 6.
 Ονοματεπώνυμο του πλοιάρχου: ... Ιθαγένεια: ...
 7.
 Ονοματεπώνυμο και διεύθυνση του ναυτικού πράκτορα στο Σάο Τομέ και Πρίνσιπε (κατά περίπτωση):
 ...
 ΙΙ. ΣΤΟΙΧΕΙΑ ΑΝΑΓΝΩΡΙΣΗΣ ΤΟΥ ΣΚΑΦΟΥΣ
 8.
 Όνομα του σκάφους: ...
 9.
 Χώρα σημαίας: ...
 10.
 Προηγούμενη σημαία (εφόσον υπάρχει): ...
 11.
 Ημερομηνία υπαγωγής του σκάφους στην τρέχουσα σημαία: ...
 12.
 Εξωτερικός αριθμός νηολογίου: ...
 13.
 Λιμένας νηολόγησης: ... Κωδικός αναγνώρισης θαλάσσιας κινητής υπηρεσίας (MMSI/Maritime Mobile Service Identifier): ...
 14.
 Αριθμός Διεθνούς Ναυτιλιακού Οργανισμού (IMO): ... Αριθμός Διεθνούς Επιτροπής για τη Διατήρηση των Θυννοειδών του Ατλαντικού (ICCAT): ...
 15.
 Έτος και τόπος ναυπήγησης: ...
 16.
 Διακριτικό κλήσης ασυρμάτου: ... Συχνότητα κλήσης ασυρμάτου: ...
 17.
 Υλικό κατασκευής κύτους: ☐ χάλυβας ☐ ξύλο ☐ πολυεστέρας ☐ άλλο
 ΙΙΙ. ΤΕΧΝΙΚΑ ΧΑΡΑΚΤΗΡΙΣΤΙΚΑ ΤΟΥ ΣΚΑΦΟΥΣ ΚΑΙ ΕΞΟΠΛΙΣΜΟΣ
 18.
 Μήκος (ολικό): ... Πλάτος: ...
 19.
 Χωρητικότητα (εκφραζόμενη σε GT): ...
 20.
 Ισχύς της κύριας μηχανής σε kW: ... Μάρκα: ... Τύπος: ...
 21.
 Τύπος σκάφους: ... Κατηγορία αλιείας: ...
 22.
 Αλιευτικά εργαλεία: ...
 23.
 Ζώνες αλιείας: ...
 24.
 Στοχευόμενα είδη: ☐ θυννοειδή ☐ ξιφίες και ξιφοφόροι ☐ καρχαρίες που επιτρέπεται να αλιεύονται
 25.
 Παρεμπίπτοντα είδη: ☐ θυννοειδή ☐ ξιφίες και ξιφοφόροι ☐ καρχαρίες που επιτρέπεται να αλιεύονται
 26.
 Προγραμματισμένες εργασίες μεταποίησης επί του σκάφους: ☐ εκσπλαχνισμός ☐ μερική αφαίρεση των πτερυγίων
 ☐ άλλο, να διευκρινιστεί: ...
 27.
 Συνολικός αριθμός μελών πληρώματος: ...
 28.
 Μέθοδος συντήρησης αλιευμάτων επί του σκάφους: ☐ νωπά ☐ ψύξη ☐ μεικτή συντήρηση ☐ κατάψυξη
 29.
 Ικανότητα κατάψυξης ανά εικοσιτετράωρο (σε τόνους) ...
 30.
 Χωρητικότητα αμπαριών: ... Αριθμός: ...
 ..., ...
 Υπογραφή του αιτούντος ...
 Προσάρτημα 3
 ΤΕΧΝΙΚΟ ΔΕΛΤΙΟ
 ΘΥΝΝΑΛΙΕΥΤΙΚΑ ΓΡΙ-ΓΡΙ ΜΕ ΕΓΚΑΤΑΣΤΑΣΕΙΣ ΚΑΤΑΨΥΞΗΣ ΚΑΙ ΠΑΡΑΓΑΔΙΑΡΙΚΑ ΕΠΙΦΑΝΕΙΑΣ
 1. Απαγορευμένα είδη
 Σύμφωνα με τη σύμβαση περί της διατηρήσεως των αποδημητικών ειδών που ανήκουν στην άγρια πανίδα και με τα ψηφίσματα της ICCAT, απαγορεύεται η αλιεία του γιγαντιαίου διαβολόψαρου (Manta birostris), του καρχαρία προσκυνητή (Cetorhinus maximus), του λευκού καρχαρία (Carcharodon carcharías), του αλεπόσκυλου μεγαλομάτη (Alopias superciliosus), της ζύγαινας της οικογένειας Sphyrnidae (εκτός της ζύγαινας tiburo (Sphyrna tiburo)) του ωκεάνιου καρχαρία (Carcharhinus longimanus) και του λείου καρχαρία (Carcharhinus falciformis). Επιπλέον, απαγορεύεται η αλιεία του φαλαινοκαρχαρία (Rhincodon typus).
 Σύμφωνα με την ενωσιακή νομοθεσία (κανονισμός (ΕΚ) αριθ. 1185/2003 του Συμβουλίου (1)) απαγορεύεται η αφαίρεση των πτερυγίων καρχαρία επί του σκάφους και η διατήρηση επί του σκάφους, η μεταφόρτωση ή η εκφόρτωση των πτερυγίων καρχαρία. Με την επιφύλαξη των ανωτέρω, για να διευκολυνθεί η αποθήκευση επί του σκάφους, τα πτερύγια καρχαρία επιτρέπεται να είναι μερικώς τετμημένα και διπλωμένα επί του σφαγίου, δεν αφαιρούνται όμως από το σφάγιο πριν από την εκφόρτωση.
 Σύμφωνα με τις συστάσεις της ICCAT, τα μέρη προσπαθούν να περιορίσουν τις τυχαίες επιπτώσεις των αλιευτικών δραστηριοτήτων στις θαλάσσιες χελώνες και στα θαλάσσια πτηνά, λαμβάνοντας μέτρα για τη μεγιστοποίηση των πιθανοτήτων επιβίωσης των


text:
ειδών που αλιεύονται κατά λάθος.
 2. Εργαλεία και αλιεύματα
 ΘΥΝΝΑΛΙΕΥΤΙΚΑ ΓΡΙ-ΓΡΙ
 1)
 Επιτρεπόμενα εργαλεία: γρι-γρι.
 2)
 Στοχευόμενα είδη: κιτρινόπτερος τόνος (Thunnus albacares), μεγαλόφθαλμος τόνος (Thunnus obesus), παλαμίδα (Katsuwonus pelamis).
 3)
 Παρεμπίπτοντα αλιεύματα: τήρηση των συστάσεων της ICCAT και του FAO.
 ΠΑΡΑΓΑΔΙΑΡΙΚΑ ΕΠΙΦΑΝΕΙΑΣ
 1)
 Επιτρεπόμενα εργαλεία: παραγάδι επιφανείας.
 2)
 Στοχευόμενα είδη: ξιφίας (Xiphias gladius), γαλάζιος καρχαρίας (Prionace glauca), κιτρινόπτερος τόνος (Thunnus albacares),μεγαλόφθαλμος τόνος (Thunnus obesus).
 3)
 Παρεμπίπτοντα αλιεύματα: τήρηση των συστάσεων της ICCAT και του FAO.
 3. Τέλη εφοπλιστών — αριθμός σκαφών
 Πρόσθετα τέλη ανά τόνο αλιευμάτων
 70 EUR/τόνο για όλη τη διάρκεια εφαρμογής του παρόντος πρωτοκόλλου
 Ετήσιο κατ’ αποκοπή τέλος
 Για τα θυνναλιευτικά γρι-γρι: 9 100 EUR
 Για τα παραγαδιάρικα επιφανείας: 3 255 EUR
 Κατ’ αποκοπή τέλος παρατηρητών
 250 EUR/σκάφος/έτος
 Τέλος για σκάφος υποστήριξης
 3 500 EUR/σκάφος/έτος
 Αριθμός σκαφών
 28 θυνναλιευτικά γρι-γρι
 με αλιευτική άδεια
 6 παραγαδιάρικα επιφανείας
 (1) Κανονισμός (ΕΚ) αριθ. 1185/2003 του Συμβουλίου σχετικά με την αφαίρεση πτερυγίων καρχαρία επί του σκάφους (ΕΕ L 167 της 4.7.2003, σ. 1).
 Προσάρτημα 4
 ΕΦΑΡΜΟΓΗ ΤΟΥ ΗΛΕΚΤΡΟΝΙΚΟΥ ΣΥΣΤΗΜΑΤΟΣ ΚΑΤΑΓΡΑΦΗΣ ΚΑΙ ΑΝΑΦΟΡΑΣ ΑΛΙΕΥΤΙΚΩΝ ΔΡΑΣΤΗΡΙΟΤΗΤΩΝ (ERS/ΗΣΚΑ)
 1. Κοινοποιήσεις μέσω του ERS
 1)
 Το κράτος σημαίας και το Σάο Τομέ και Πρίνσιπε ορίζουν από έναν ανταποκριτή ERS, ο οποίος ενεργεί ως σημείο επαφής για τα ζητήματα που συνδέονται με την εφαρμογή των εν λόγω διατάξεων. Το κράτος σημαίας και το Σάο Τομέ και Πρίνσιπε κοινοποιούν τα στοιχεία των ανταποκριτών ERS που έχουν ορίσει και, ενδεχομένως, επικαιροποιούν χωρίς καθυστέρηση τις εν λόγω πληροφορίες.
 2)
 Τα δεδομένα ERS διαβιβάζονται από το σκάφος στο κράτος σημαίας του, το οποίο διασφαλίζει την αυτόματη διάθεσή τους στο Σάο Τομέ και Πρίνσιπε.
 3)
 Τα δεδομένα παρέχονται σε μορφότυπο UN/CEFACT και μεταφέρονται μέσω του δικτύου FLUX, το οποίο διατίθεται για τον σκοπό αυτό από την Ευρωπαϊκή Επιτροπή.
 4)
 Ωστόσο, τα μέρη μπορούν να ορίσουν από κοινού μεταβατική περίοδο, κατά τη διάρκεια της οποίας τα δεδομένα μεταφέρονται μέσω του συστήματος DEH (Data Exchange Highway) σε μορφότυπο EU-ERS (έκδοση 3.1).
 5)
 Το ΚΠΑ του κράτους σημαίας διαβιβάζει αυτομάτως και χωρίς καθυστέρηση τα στιγμιαία μηνύματα (COE, COX, PNO) που προέρχονται από το σκάφος στο ΚΠΑ του Σάο Τομέ και Πρίνσιπε. Τα άλλα είδη μηνυμάτων διαβιβάζονται επίσης αυτομάτως μία φορά την ημέρα από την ημερομηνία κατά την οποία αρχίζει να χρησιμοποιείται στην πράξη το μορφότυπο UN-CEFACT ή, έως την εν λόγω ημερομηνία, διαβιβάζονται χωρίς καθυστέρηση στο ΚΠΑ του Σάο Τομέ και Πρίνσιπε, κατόπιν αιτήματος που υποβάλλεται αυτόματα στο ΚΠΑ του κράτους σημαίας μέσω του κεντρικού κόμβου της Ευρωπαϊκής Επιτροπής. Μετά την εφαρμογή στην πράξη του νέου μορφότυπου, ο τελευταίος αυτός τρόπος διαβίβασης θα αφορά αποκλειστικά και μόνο ειδικά αιτήματα για ιστορικά δεδομένα.
 6)
 Το ΚΠΑ του Σάο Τομέ και Πρίνσιπε επιβεβαιώνει την παραλαβή των στιγμιαίων δεδομένων ERS που του έχουν αποσταλεί, με απαντητικό μήνυμα βεβαίωσης παραλαβής, με το οποίο επιβεβαιώνεται η εγκυρότητα του ληφθέντος μηνύματος. Δεν διαβιβάζεται μήνυμα βεβαίωσης παραλαβής για τα δεδομένα που λαμβάνει το Σάο Τομέ και Πρίνσιπε ως απάντηση σε αίτημα που έχει υποβληθεί από το ίδιο. Το Σάο Τομέ και Πρίνσιπε χειρίζεται ως εμπιστευτικά όλα τα δεδομένα του ERS.
 2. Βλάβη


text:
του συστήματος ηλεκτρονικής διαβίβασης που βρίσκεται στο σκάφος ή του συστήματος επικοινωνίας
 1)
 Το ΚΠΑ του κράτους σημαίας και το ΚΠΑ του Σάο Τομέ και Πρίνσιπε ενημερώνονται αμοιβαία χωρίς καθυστέρηση για οποιοδήποτε συμβάν μπορεί να αλλοιώσει τη διαβίβαση των δεδομένων του ERS από ένα ή περισσότερα σκάφη.
 2)
 Αν το ΚΠΑ του Σάο Τομέ και Πρίνσιπε δεν λάβει τα δεδομένα που πρέπει να διαβιβαστούν από ένα σκάφος, ενημερώνει χωρίς καθυστέρηση το ΚΠΑ του κράτους σημαίας. Το ΚΠΑ του κράτους σημαίας διερευνά το συντομότερο δυνατό τις αιτίες της μη παραλαβής των δεδομένων του ERS και ενημερώνει το ΚΠΑ του Σάο Τομέ και Πρίνσιπε για το αποτέλεσμα των εν λόγω ερευνών.
 3)
 Αν παρουσιαστεί βλάβη κατά τη διαβίβαση δεδομένων μεταξύ του σκάφους και του ΚΠΑ του κράτους σημαίας, το κράτος σημαίας ενημερώνει άμεσα τον πλοίαρχο ή τον φορέα εκμετάλλευσης του σκάφους ή, ελλείψει αυτού, τον αντιπρόσωπό του. Μετά την παραλαβή της εν λόγω κοινοποίησης, ο πλοίαρχος του σκάφους διαβιβάζει τα δεδομένα που λείπουν στις αρμόδιες αρχές του κράτους σημαίας με κάθε κατάλληλο τηλεπικοινωνιακό μέσο, κάθε ημέρα και το αργότερο μέχρι τις 00:00.
 4)
 Σε περίπτωση δυσλειτουργίας του ηλεκτρονικού συστήματος διαβίβασης που είναι εγκατεστημένο στο σκάφος, ο πλοίαρχος ή ο φορέας εκμετάλλευσης του σκάφους μεριμνά για την επιδιόρθωση ή την αντικατάσταση του συστήματος ERS εντός προθεσμίας δέκα ημερών από τον εντοπισμό της δυσλειτουργίας. Μετά την παρέλευση της εν λόγω προθεσμίας, το σκάφος δεν επιτρέπεται πλέον να αλιεύει στην αλιευτική ζώνη και πρέπει να αποχωρήσει ή να καταπλεύσει σε λιμένα του Σάο Τομέ και Πρίνσιπε εντός είκοσι τεσσάρων ωρών. Το σκάφος επιτρέπεται να αποπλεύσει από αυτόν τον λιμένα ή να επιστρέψει στην αλιευτική ζώνη μόνο αν το ΚΠΑ του κράτους σημαίας του διαπιστώσει ότι το σύστημα ERS λειτουργεί πάλι κανονικά.
 5)
 Αν η μη παραλαβή των δεδομένων του ERS από το Σάο Τομέ και Πρίνσιπε οφείλεται σε δυσλειτουργία των ηλεκτρονικών συστημάτων που ελέγχονται από την Ένωση ή το Σάο Τομέ και Πρίνσιπε, το ενδιαφερόμενο μέρος λαμβάνει άμεσα κάθε μέτρο για τη διόρθωση της εν λόγω δυσλειτουργίας το συντομότερο δυνατό. Η επίλυση του προβλήματος κοινοποιείται αμέσως στο άλλο μέρος.
 6)
 Το ΚΠΑ του κράτους σημαίας αποστέλλει στο ΚΠΑ του Σάο Τομέ και Πρίνσιπε ανά 24 ώρες, με οποιοδήποτε διαθέσιμο μέσο ηλεκτρονικής επικοινωνίας, το σύνολο των δεδομένων ERS που έλαβε από το κράτος σημαίας μετά την τελευταία διαβίβαση δεδομένων. Η ίδια διαδικασία μπορεί να εφαρμόζεται κατόπιν αιτήματος του Σάο Τομέ και Πρίνσιπε όταν εκτελούνται εργασίες συντήρησης που διαρκούν πάνω από είκοσι τέσσερις ώρες και επηρεάζουν τα συστήματα που ελέγχονται από την Ένωση. Το Σάο Τομέ και Πρίνσιπε ενημερώνει τις οικείες αρμόδιες υπηρεσίες ελέγχου, ώστε να μην θεωρούν ότι τα σκάφη της Ένωσης αθετούν την υποχρέωση που υπέχουν να διαβιβάζουν τα οικεία δεδομένα του ERS. Το ΚΠΑ του κράτους σημαίας μεριμνά για την εισαγωγή των δεδομένων που λείπουν στην ηλεκτρονική βάση δεδομένων, την οποία τηρεί σύμφωνα με το προσάρτημα 5, σημείο 1.
 3. Εναλλακτικά μέσα κοινοποίησης
 Η διεύθυνση ηλεκτρονικού ταχυδρομείου του ΚΠΑ του Σάο Τομέ και Πρίνσιπε που πρέπει να χρησιμοποιείται σε περίπτωση δυσλειτουργίας των συστημάτων κοινοποίησης


text:
ERS/VMS κοινοποιείται πριν από την εφαρμογή του παρόντος πρωτοκόλλου.
 Η διεύθυνση ηλεκτρονικού ταχυδρομείου πρέπει να χρησιμοποιείται για:
 α)
 τις κοινοποιήσεις εισόδου, εξόδου και αλιευμάτων που βρίσκονται επί του σκάφους κατά την είσοδο και έξοδο·
 β)
 τις κοινοποιήσεις εκφόρτωσης και μεταφόρτωσης, και τις κοινοποιήσεις αλιευμάτων που έχουν μεταφορτωθεί, εκφορτωθεί ή παραμένουν στο σκάφος·
 γ)
 τις διαβιβάσεις των δεδομένων του ERS και του VMS που υποκαθιστούν προσωρινά το σύστημα κοινοποίησης σε περίπτωση δυσλειτουργίας του.
 Προσάρτημα 5
 ΣΥΣΤΗΜΑ ΠΑΡΑΚΟΛΟΥΘΗΣΗΣ ΣΚΑΦΩΝ (VMS)
 1. Μηνύματα στίγματος των σκαφών — σύστημα VMS
 Το πρώτο στίγμα που καταγράφεται μετά την είσοδο στην αλιευτική ζώνη του Σάο Τομέ και Πρίνσιπε λαμβάνει τον κωδικό «ENT». Όλα τα επόμενα στίγματα λαμβάνουν τον κωδικό «POS», πλην του πρώτου στίγματος που καταγράφεται μετά την έξοδο από την αλιευτική ζώνη του Σάο Τομέ και Πρίνσιπε, το οποίο λαμβάνει τον κωδικό «EXI».
 Το ΚΠΑ του κράτους σημαίας εξασφαλίζει την αυτόματη επεξεργασία και, κατά περίπτωση, την ηλεκτρονική διαβίβαση των μηνυμάτων στίγματος. Τα μηνύματα στίγματος καταγράφονται με ασφαλή τρόπο και φυλάσσονται για χρονικό διάστημα τριών ετών.
 2. Διαβίβαση από το σκάφος σε περίπτωση βλάβης του συστήματος VMS
 Ο πλοίαρχος οφείλει να μεριμνά ώστε το σύστημα VMS του σκάφους του να λειτουργεί άψογα ανά πάσα στιγμή και τα μηνύματα στίγματος να διαβιβάζονται ορθά στο ΚΠΑ του κράτους σημαίας.
 Σε περίπτωση βλάβης, το σύστημα VMS του σκάφους επιδιορθώνεται ή αντικαθίσταται εντός προθεσμίας τριάντα ημερών. Μετά την παρέλευση της εν λόγω προθεσμίας, το σκάφος δεν επιτρέπεται πλέον να αλιεύει στην αλιευτική ζώνη του Σάο Τομέ και Πρίνσιπε.
 Τα σκάφη που αλιεύουν στην αλιευτική ζώνη του Σάο Τομέ και Πρίνσιπε με ελαττωματικό σύστημα VMS διαβιβάζουν τα οικεία μηνύματα στίγματος με μήνυμα ηλεκτρονικού ταχυδρομείου, ασύρματο ή τηλεομοιοτυπία στο ΚΠΑ του κράτους σημαίας, τουλάχιστον ανά τετράωρο, παρέχοντας όλες τις υποχρεωτικές πληροφορίες.
 3. Ασφαλής κοινοποίηση των μηνυμάτων στίγματος στο Σάο Τομέ και Πρίνσιπε
 Το ΚΠΑ του κράτους σημαίας διαβιβάζει αυτομάτως στο ΚΠΑ του Σάο Τομέ και Πρίνσιπε τα μηνύματα στίγματος των σχετικών σκαφών. Τα ΚΠΑ του κράτους σημαίας και του Σάο Τομέ και Πρίνσιπε ανταλλάσσουν τις οικείες ηλεκτρονικές διευθύνσεις επικοινωνίας και αλληλοενημερώνονται χωρίς καθυστέρηση σχετικά με οποιαδήποτε μεταβολή των εν λόγω διευθύνσεων.
 Η διαβίβαση των μηνυμάτων στίγματος μεταξύ των ΚΠΑ του κράτους σημαίας και του Σάο Τομέ και Πρίνσιπε διενεργείται ηλεκτρονικά με ασφαλές σύστημα επικοινωνίας.
 Το ΚΠΑ του Σάο Τομέ και Πρίνσιπε ενημερώνει χωρίς καθυστέρηση το ΚΠΑ του κράτους σημαίας και την Ένωση για κάθε διακοπή στην παραλαβή διαδοχικών μηνυμάτων στίγματος από σκάφος που διαθέτει άδεια αλιείας, όταν το συγκεκριμένο σκάφος δεν έχει κοινοποιήσει την έξοδό του από την αλιευτική ζώνη.
 4. Δυσλειτουργία του συστήματος επικοινωνίας
 Το Σάο Τομέ και Πρίνσιπε μεριμνά για τη συμβατότητα του ηλεκτρονικού του εξοπλισμού με τον ηλεκτρονικό εξοπλισμό του ΚΠΑ του κράτους σημαίας και ενημερώνει αμέσως την Ένωση για οποιαδήποτε δυσλειτουργία στην επικοινωνία και παραλαβή των μηνυμάτων στίγματος, ώστε να επιλυθεί το τεχνικό πρόβλημα το συντομότερο δυνατό. Τυχόν διαφορές εξετάζονται στο πλαίσιο της μεικτής επιτροπής.
 Ο πλοίαρχος θεωρείται υπεύθυνος για οιαδήποτε αποδεδειγμένη επέμβαση στο σύστημα VMS του σκάφους, η οποία έχει ως στόχο να επηρεαστεί η λειτουργία του


text:
ή να παραποιηθούν τα μηνύματα στίγματος. Τυχόν παραβάσεις επισύρουν τις ποινές που προβλέπει η κείμενη νομοθεσία του Σάο Τομέ και Πρίνσιπε.
 5. Αναθεώρηση της συχνότητας αποστολής των μηνυμάτων στίγματος
 Βασιζόμενο σε αποδεικτικά στοιχεία που στοιχειοθετούν παράβαση, το Σάο Τομέ και Πρίνσιπε μπορεί να ζητήσει από το ΚΠΑ του κράτους σημαίας, αποστέλλοντας αντίγραφο του αιτήματος στην Ένωση, να μειώσει τη συχνότητα αποστολής των μηνυμάτων στίγματος σκάφους στα τριάντα λεπτά για καθορισμένη περίοδο έρευνας. Τα εν λόγω αποδεικτικά στοιχεία πρέπει να διαβιβάζονται από το Σάο Τομέ και Πρίνσιπε στο ΚΠΑ του κράτους σημαίας και στην Ένωση. Το ΚΠΑ του κράτους σημαίας αποστέλλει χωρίς καθυστέρηση στο Σάο Τομέ και Πρίνσιπε τα μηνύματα στίγματος με βάση τη νέα συχνότητα αποστολής.
 Στο τέλος της καθορισμένης περιόδου έρευνας, το Σάο Τομέ και Πρίνσιπε ενημερώνει το ΚΠΑ του κράτους σημαίας και την Ένωση για την ενδεχόμενη συνέχεια που θα δοθεί στην έρευνα.
 6. Κοινοποίηση των μηνυμάτων VMS στο Σάο Τομέ και Πρίνσιπε
 Ο κωδικός «ER» ακολουθούμενος από διπλή πλάγια γραμμή (//) δηλώνει το τέλος του μηνύματος.
 Δεδομένο
 Κωδικός
 Υποχρεωτικό (Υ)/
 Προαιρετικό (Π)
 Περιεχόμενο
 Έναρξη καταχώρισης
 SR
 Υ
 Στοιχεία του συστήματος που δηλώνουν την έναρξη της καταχώρισης
 Παραλήπτης
 AD
 Υ
 Στοιχεία του μηνύματος – Παραλήπτης
 τριψήφιος αλφαβητικός κωδικός της χώρας (ISO-3166)
 Αποστολέας
 FR
 Υ
 Στοιχεία του μηνύματος – Αποστολέας
 τριψήφιος αλφαβητικός κωδικός της χώρας (ISO-3166)
 Κράτος σημαίας
 FS
 Υ
 Στοιχεία του μηνύματος – Σημαία κράτους
 τριψήφιος αλφαβητικός κωδικός (ISO-3166)
 Τύπος μηνύματος
 TM
 Υ
 Στοιχεία του μηνύματος – Τύπος μηνύματος
 (ENT, POS, EXI, MAN)
 Διακριτικό κλήσης ασυρμάτου (IRCS)
 RC
 Υ
 Στοιχεία του σκάφους – Διεθνές σήμα κλήσης ασυρμάτου του σκάφους (IRCS)
 Εσωτερικός αριθμός αναφοράς του συμβαλλόμενου μέρους
 IR
 Υ
 Στοιχεία του σκάφους – Μοναδικός αριθμός του συμβαλλόμενου μέρους,
 τριψήφιος αλφαβητικός κωδικός (ISO-3166) ακολουθούμενος από τον αριθμό
 Εξωτερικός αριθμός νηολογίου
 XR
 Υ
 Στοιχεία του σκάφους – Αριθμός που εμφαίνεται σε πλευρά του σκάφους (ISO 8859.1)
 Γεωγραφικό πλάτος
 LT
 Υ
 Στοιχεία στίγματος του σκάφους – Στίγμα σε μοίρες και δεκαδικές μοίρες Β/Ν ΜΜ.μμμ (WGS84)
 Γεωγραφικό μήκος
 LG
 Υ
 Στοιχεία στίγματος του σκάφους – Στίγμα σε μοίρες και δεκαδικές μοίρες Α/Δ ΜΜ.μμμ (WGS84)
 Πορεία
 CO
 Υ
 Πορεία του σκάφους σε κλίμακα 360 μοιρών
 Ταχύτητα
 SP
 Υ
 Ταχύτητα του σκάφους σε δεκάδες κόμβων
 Ημερομηνία
 DA
 Υ
 Στοιχεία στίγματος του σκάφους – Ημερομηνία καταγραφής του στίγματος UTC (ΕΕΕΕΜΜΗΗ)
 Ώρα
 TI
 Υ
 Στοιχεία στίγματος του σκάφους – Ώρα καταγραφής του στίγματος UTC (συντονισμένη παγκόσμια ώρα) (ΩΩΛΛ)
 Τέλος καταγραφής
 ER
 Υ
 Στοιχεία του συστήματος που δηλώνουν το τέλος της καταγραφής
 Στο μορφότυπο NAF, η διαβίβαση δεδομένων έχει την ακόλουθη δομή:
 —
 οι χαρακτήρες που χρησιμοποιούνται πρέπει να είναι σύμφωνοι με το πρότυπο ISO 8859.1. Η διπλή πλάγια γραμμή (//) και ο κωδικός «SR» δηλώνουν την αρχή του μηνύματος.
 —
 κάθε δεδομένο ταυτοποιείται βάσει του κωδικού του και διαχωρίζεται από τα λοιπά δεδομένα με διπλή πλάγια γραμμή (//).
 —
 η μονή πλάγια γραμμή (/) χωρίζει τον κωδικό από τα δεδομένα.
 Το Σάο Τομέ και Πρίνσιπε ενημερώνει πριν από την προσωρινή εφαρμογή του παρόντος πρωτοκόλλου αν τα δεδομένα VMS θα διαβιβάζονται μέσω του FLUX TL, σε μορφότυπο UN-CEFACT.


text:
Προσάρτημα 6
 ΑΠΑΙΤΟΥΜΕΝΑ ΠΡΟΣΟΝΤΑ ΓΙΑ ΤΗΝ ΑΠΑΣΧΟΛΗΣΗ ΝΑΥΤΙΚΩΝ ΤΟΥ ΣΑΟ ΤΟΜΕ ΚΑΙ ΠΡΙΝΣΙΠΕ ΣΕ ΓΡΙ-ΓΡΙ ΚΑΙ ΠΑΡΑΓΑΔΙΑΡΙΚΑ ΤΗΣ ΕΝΩΣΗΣ
 Οι αρχές του Σάο Τομέ και Πρίνσιπε μεριμνούν ώστε το προσωπικό που προσλαμβάνεται για να απασχοληθεί σε σκάφη της Ένωσης να πληροί τις ακόλουθες απαιτήσεις:
 1)
 η κατώτατη ηλικία των ναυτικών είναι 18 έτη·
 2)
 οι ναυτικοί διαθέτουν έγκυρο ιατρικό πιστοποιητικό που βεβαιώνει ότι είναι κατάλληλοι από ιατρική άποψη να εκτελούν τα καθήκοντα για τα οποία προορίζονται στη θάλασσα. Το εν λόγω πιστοποιητικό εκδίδεται από δεόντως ειδικευμένο ιατρό·
 3)
 οι ναυτικοί έχουν κάνει τα υποχρεωτικά εμβόλια που απαιτούνται για λόγους υγειονομικής προφύλαξης στην περιοχή·
 4)
 οι ναυτικοί κατέχουν τουλάχιστον ένα έγκυρο πιστοποιητικό βασικής κατάρτισης στους ακόλουθους τομείς ασφάλειας:
 α)
 τεχνικές ατομικής επιβίωσης, περιλαμβανομένης της χρήσης σωσιβίων·
 β)
 πυρόσβεση και πρόληψη πυρκαγιάς·
 γ)
 βασικές πρώτες βοήθειες·
 δ)
 προσωπική ασφάλεια και κοινωνική υπευθυνότητα και
 ε)
 πρόληψη της θαλάσσιας ρύπανσης.
 5)
 Ειδικότερα, όσον αφορά τα μεγάλα αλιευτικά σκάφη, οι ναυτικοί πρέπει:
 α)
 να γνωρίζουν τη ναυτική ορολογία και τα προστάγματα που χρησιμοποιούνται κατά κανόνα στα αλιευτικά σκάφη·
 β)
 να γνωρίζουν τους κινδύνους που συνδέονται με τις αλιευτικές δραστηριότητες·
 γ)
 να κατανοούν επαρκώς τους κανόνες λειτουργίας των αλιευτικών σκαφών και τους κινδύνους που ενδεχομένως υπάρχουν·
 δ)
 να γνωρίζουν τα αλιευτικά εργαλεία που χρησιμοποιούνται για την εκτέλεση της αλιείας με γρι-γρι και να είναι εξοικειωμένοι με τη χρήση τους·
 ε)
 να έχουν σφαιρική γνώση και κατανόηση της σταθερότητας και της αξιοπλοΐας του σκάφους· και
 στ)
 να έχουν γενική γνώση των εργασιών πρόσδεσης και χειρισμού των πρυματσών και των σχετικών χρήσεών τους.


text:
 10.7.2008
 EL
 Επίσημη Εφημερίδα της Ευρωπαϊκής Ένωσης
 L 182/5
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 22/2008
 της 14ης Μαρτίου 2008
 για την τροποποίηση του παραρτήματος II (Τεχνικοί κανόνες, πρότυπα, έλεγχος και πιστοποίηση) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα IΙ της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 132/2007 της 26ης Οκτωβρίου 2007 (1).
 (2)
 H οδηγία 2007/45/ΕΚ του Ευρωπαϊκού Κοινοβουλίου και του Συμβουλίου, της 5ης Σεπτεμβρίου 2007, για τη θέσπιση κανόνων σχετικά με τις ονομαστικές ποσότητες για προσυσκευασμένα προϊόντα, για την κατάργηση των οδηγιών του Συμβουλίου 75/106/ΕΟΚ και 80/232/ΕΟΚ και για την τροποποίηση της οδηγίας 76/211/ΕΟΚ του Συμβουλίου (2) πρέπει να ενσωματωθεί στη συμφωνία.
 (3)
 Η οδηγία 2007/45/ΕΚ καταργεί, με ισχύ από την 11η Απριλίου 2009, τις οδηγίες 75/106/EΟΚ (3) και 80/232/EΟΚ (4), οι οποίες ενσωματώνονται στη συμφωνία και οι οποίες συνεπώς πρέπει να καταργηθούν δυνάμει της συμφωνίας με ισχύ από την 11η Απριλίου 2009,
 ΑΠΟΦΑΣΙΖΕΙ:
 Άρθρο 1
 Το κεφάλαιο IX του παραρτήματος II της συμφωνίας τροποποιείται ως εξής:
 1.
 Στο σημείο 15 (οδηγία 76/211/EΟΚ του Συμβουλίου) προστίθεται η ακόλουθη περίπτωση:
 «—
 32007 L 0045: Οδηγία 2007/45/ΕΚ του Ευρωπαϊκού Κοινοβουλίου και του Συμβουλίου (ΕΕ L 247 της 21.9.2007, σ. 17).»
 2.
 Μετά το σημείο 27β (οδηγία 2004/22/ΕΚ του Ευρωπαϊκού Κοινοβουλίου και του Συμβουλίου) παρεμβάλλεται το ακόλουθο σημείο:
 «27γ.
 32007 L 0045: Οδηγία 2007/45/ΕΚ του Ευρωπαϊκού Κοινοβουλίου και του Συμβουλίου, της 5ης Σεπτεμβρίου 2007, για τη θέσπιση κανόνων σχετικά με τις ονομαστικές ποσότητες για προσυσκευασμένα προϊόντα, για την κατάργηση των οδηγιών του Συμβουλίου 75/106/ΕΟΚ και 80/232/ΕΟΚ και για την τροποποίηση της οδηγίας 76/211/ΕΟΚ του Συμβουλίου (ΕΕ L 247 της 21.9.2007, σ. 17).»
 3.
 Τα κείμενα των σημείων 12 (οδηγία 75/106/ΕΟΚ του Συμβουλίου) και 25 (οδηγία 80/232/ΕΟΚ του Συμβουλίου) διαγράφονται με ισχύ από την 11η Απριλίου 2009.
 Άρθρο 2
 Τα κείμενα της οδηγίας 2007/45/ΕΚ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 15 Μαρτίου 2008, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπει το άρθρο 103 παράγραφος 1 της συμφωνίας (5).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 14 Μαρτίου 2008.
 Για τη Μεικτή Επιτροπή του ΕΟΧ
 Ο Πρόεδρος
 Alan SEATTER
 (1) ΕΕ L 100 της 10.4.2008, σ. 1.
 (2) ΕΕ L 247 της 21.9.2007, σ. 17.
 (3) ΕΕ L 42 της 15.2.1975, σ. 1.
 (4) ΕΕ L 51 της 25.2.1980, σ. 1.
 (5) Δεν έχουν αναφερθεί συνταγματικές απαιτήσεις.


text:
 Avis juridique important
 |
 21998A0610(01)
 Συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Πολωνίας για τον εκσυγχρονισμό του πετρελαϊκού τομέα της Πολωνίας, στα πλαίσια της Ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου
 Επίσημη Εφημερίδα αριθ. L 165 της 10/06/1998 σ. 0016 - 0019
 ΣΥΜΦΩΝΙΑ ΥΠΟ ΜΟΡΦΗ ΑΝΤΑΛΛΑΓΗΣ ΕΠΙΣΤΟΛΩΝ μεταξύ της Ευρωπαϊκής Κοινότητας και της Δημοκρατίας της Πολωνίας για τον εκσυγχρονισμό του πετρελαϊκού τομέα της Πολωνίας, στα πλαίσια της Ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρουΑ. Επιστολή της Κοινότητας Βρυξέλλες, 3 Μαρτίου 1998.Κύριε,Έχω την τιμή να αναφερθώ στις διαβουλεύσεις που πραγματοποιήθηκαν στις 17 και 18 Οκτωβρίου 1996 μεταξύ της Ευρωπαϊκής Κοινότητας και της Δημοκρατίας της Πολωνίας σχετικά με τον πετρελαϊκό τομέα της Πολωνίας.Επιβεβαιώνω τη συμφωνία της Ευρωπαϊκής Κοινότητας για τη συμφωνία η οποία αποτέλεσε αντικείμενο διαπραγματεύσεων στις 17 και 18 Οκτωβρίου 1996 και η οποία εγκρίθηκε από την επιτροπή σύνδεσης στις 6 και 7 Μαρτίου 1997. Οι σχετικώς συμφωνηθέντες όροι προσαρτώνται στην παρούσα επιστολή και αποτελούν αναπόσπαστο τμήμα της.Αμφότερα τα μέρη δηλώνουν ότι αποδίδουν μεγάλη σημασία στην πλήρη εφαρμογή της παρούσας συμφωνίας, συμπεριλαμβανομένων των εξαμηνιαίων συναντήσεων με τις οποίες θα καταστεί δυνατή η στενή παρακολούθηση των εξελίξεων.Επιπλέον, η Ευρωπαϊκή Κοινότητα εκφράζει την ικανοποίησή της σχετικά με την πληροφορία την οποία έλαβε από τη Δημοκρατία της Πολωνίας όσον αφορά την πλήρη ελευθέρωση, από 13ης Φεβρουαρίου 1997, των τιμών της βενζίνης και του πετρελαίου εσωτερικής καύσης (gasoil), με διατάγματα του Υπουργείου Οικονομικών (Monitor Polski αριθ. 7, σημεία 58 και 59).Θα σας ήμουν ευγνώμων εάν επιβεβαιώνατε τη συμφωνία της Δημοκρατίας της Πολωνίας για το περιεχόμενο της παρούσας επιστολής.Μετά τιμής,Εξ ονόματος του Συμβουλίου της Ευρωπαϊκής Ένωσης>ΑΝΑΦΟΡΑ ΣΕ ΦΗΛΜ>ΠΑΡΑΡΤΗΜΑ ΣΥΜΦΩΝΗΘΕΝΤΕΣ ΟΡΟΙ ΓΙΑ ΤΟ ΠΕΤΡΕΛΑΙΟ 1. Ελευθέρωση των τιμών Η κυβέρνηση της Πολωνίας συνεχίζει τη διαδικασία ελευθέρωσης των τιμών των καυσίμων (όπως αυτό προβλέπεται στο πρόγραμμα αναδιάρθρωσης και ιδιωτικοποίησης του πολωνικού τομέα του πετρελαίου), με στόχο να ληφθεί οριστική απόφαση σχετικά με την ελευθέρωση των τιμών πριν από το τέλος του 1996 σε περίπτωση που οι συνθήκες της αγοράς το επιτρέψουν, γεγονός το οποίο συνεπάγεται τη σταθεροποίηση των τιμών αργού πετρελαίου γύρω στα 20 δολάρια ΗΠΑ/βαρέλι μέσα σε ένα μήνα. Σε περίπτωση, ωστόσο, που οι τιμές πετρελαίου παραμείνουν άνω των 20 δολαρίων ΗΠΑ/βαρέλι, η ελευθέρωση των τιμών θα εφαρμοστεί από 1ης Ιανουαρίου 1997, με προοδευτικό ρυθμό, έτσι ώστε να ληφθούν υπόψη οι επιπτώσεις της στον πληθωρισμό και οι συνέπειές της, κατά τρόπο ώστε να επιτευχθεί το ταχύτερο δυνατόν η πλήρης ελευθέρωση.Στο πρόγραμμα αναδιάρθρωσης και ιδιωτικοποίησης του πετρελαϊκού τομέα προβλέπεται η ελευθέρωση των τιμών πετρελαίου στο πλαίσιο της διαδικασίας αναδιάρθρωσης του εν λόγω τομέα. Η διαδικασία αυτή ξεκίνησε το 1996 με τη σύσταση της εταιρείας μετοχικού κεφαλαίου «Nafta Polska». Οι λιανικές τιμές των καυσίμων παραμένουν ακόμα υπό τον έλεγχο της κυβέρνησης η οποία ασκεί τον έλεγχο αυτό, απαιτώντας από τους φορείς να κοινοποιούν στα φορολογικά κέντρα την πρόθεσή τους να αυξήσουν τις τιμές. Τα φορολογικά κέντρα έχουν τη


text: δυνατότητα να παγώσουν τις αποφάσεις αυτές για περίοδο τριών μηνών. Ο κανονισμός αυτός ισχύει μόνο για τα βασικά προϊόντα των καυσίμων εγχώριας παραγωγής.Το χρονοδιάγραμμα εφαρμογής του προγράμματος αναδιάρθρωσης του πετρελαϊκού τομέα προέβλεπε την πλήρη ελευθέρωση των τιμών κατά το 1996. Ο λόγος για τον οποίο δεν ελήφθη ακόμη η απόφαση αυτή είναι η υψηλή τιμή των καυσίμων στη διεθνή αγορά, ιδίως του πετρελαίου εσωτερικής καύσης (gasoil).Ωστόσο, έχει ξεκινήσει κάποια ελευθέρωση εφόσον οι εισαγωγείς έχουν τώρα το δικαίωμα να καθορίσουν τιμές λιανικής πώλησης, λαμβάνοντας υπόψη τους το περιθώριο διανομής που καθορίζει το Υπουργείο Οικονομικών για τον τομέα αυτό. Τα εν λόγω σταθερά περιθώρια διανομής θα επανεξεταστούν βάσει της απόφασης ελευθέρωσης των τιμών. Κατά τη διάρκεια της διαδικασίας ελευθέρωσης, τα φορολογικά οφέλη για τους εγχώριους παραγωγούς θα επανεξεταστούν και θα καταργηθούν, όσον αφορά τα κυριότερα εξ αυτών.2. Πρόγραμμα ταχείας ιδιωτικοποίησης και εκσυγχρονισμού των διυλιστηρίων Η κυβέρνηση της Πολωνίας θα συνεχίσει να εφαρμόζει πρόγραμμα ταχείας ιδιωτικοποίησης και εκσυγχρονισμού των διυλιστηρίων.Σύμφωνα με το «πρόγραμμα αναδιάρθρωσης και ιδιωτικοποίησης του πετρελαϊκού τομέα» που ενέκρινε το 1995 η κυβέρνηση της Πολωνίας, η εταιρεία μετοχικού κεφαλαίου «Nafta Polska» άρχισε να λειτουργεί τον Μάιο του 1996. Η εταιρεία προικίστηκε με το 75 % των μετοχών των πέντε διυλιστηρίων, συμπεριλαμβανομένων των Petrochemia Plock και Rafineria Gdanska. Μέχρι το τέλος του 1996, η εταιρεία θα διαθέτει επίσης μετοχές της CPN. Έχει ήδη ετοιμαστεί πρόγραμμα ιδιωτικοποίησης και πώλησης μετοχών των διυλιστηρίων σε ξένους επενδυτές. Κατά τα τέλη του 1996, θα υποβληθεί υπόμνημα που θα απευθύνεται στους επενδυτές του εξωτερικού.Έως το 30 % των μετοχών των διυλιστηρίων θα πωληθεί σε ενδιαφερόμενους επενδυτές. Το 66 % των μετοχών της CPN θα παραμείνει ιδιοκτησία των διυλιστηρίων.3. Αύξηση των αποθεμάτων ασφάλειας Η κυβέρνηση της Πολωνίας θα συνεχίσει την πολιτική αύξησης των αποθεμάτων ασφάλειας.Η αύξηση των σημερινών αποθεμάτων ασφάλειας υγρών καυσίμων στα κατάλληλα επίπεδα είναι απαραίτητη, τόσο για λόγους ενεργειακής ασφάλειας όσο και για να επιτευχθεί συμμόρφωση προς τις απαιτήσεις της Ευρωπαϊκής Ένωσης.Το παρόν επίπεδο αποθεμάτων ασφάλειας δεν υπερβαίνει τις 30 ημέρες.Ο νόμος σχετικά με τα κρατικά αποθέματα και τα υποχρεωτικά αποθέματα καυσίμων, που ψηφίστηκε το 1996 από τη Sejm, έχει δημιουργήσει το νομικό πλαίσιο για τη διαδικασία αύξησης των αποθεμάτων.Το σχέδιο διατάγματος του Υπουργείου Εμπορίου και Βιομηχανίας όσον αφορά τα υποχρεωτικά αποθέματα υγρών καυσίμων, το οποίο αποτελεί διάταξη της εφαρμογής του εν λόγω νόμου και το οποίο συζητείται προς το παρόν στα αρμόδια υπουργεία, προβλέπει την υποχρέωση σύστασης αποθεμάτων από φορείς που δραστηριοποιούνται στην αγορά, σύμφωνα με το άρθρο 15 παράγραφος 1 του νόμου.4. Ίση μεταχείριση όλων των πελατών από τα πολωνικά διυλιστήρια Το πολωνικό μέρος δεν γνωρίζει την ύπαρξη περιπτώσεων άνισης μεταχείρισης φορέων. Η πώληση προϊόντων από τα διυλιστήρια πραγματοποιείται στο πλαίσιο των όρων της αγοράς. Η πολωνική νομοθεσία εξασφαλίζει την ίση μεταχείριση όλων των πελατών.5. Σύστημα αυτόματης χορήγησης αδειών Η Πολωνία θα άρει όλους τους ποσοτικούς περιορισμούς των εισαγωγών πετρελαϊκών προϊόντων από 1ης Ιανουαρίου 1997 και θα εφαρμόσει σύστημα αυτόματης χορήγησης αδειών χωρίς ποσοτικούς περιορισμούς κατά το 1997.6. Εξαμηνιαίες συναντήσεις Οι συναντήσεις θα πραγματοποιούνται για την παρακολούθηση της εφαρμογής των εν λόγω μέτρων σε


text: εξαμηνιαία βάση σε ημερομηνίες και τόπους κοινής αποδοχής. Η πρώτη συνάντηση θα πραγματοποιηθεί πριν από το τέλος Μαρτίου του 1997.7. Επίπεδο δασμολογικής προστασίας Πολωνικοί δασμοί κατά την εισαγωγή πετρελαϊκών προϊόντων καταγωγής Ευρωπαϊκής Ένωσης:>ΘΕΣΗ ΠΗΝΑΚΑ>Β. Επιστολή της Δημοκρατίας της Πολωνίας Βαρσοβία, 24 Μαρτίου 1998.Κύριε,Έχω την τιμή να σας γνωρίσω ότι έλαβα σημερινή επιστολή σας, η οποία έχει ως εξής:«Έχω την τιμή να αναφερθώ στις διαβουλεύσεις που πραγματοποιήθηκαν στις 17 και 18 Οκτωβρίου 1996 μεταξύ της Ευρωπαϊκής Κοινότητας και της Δημοκρατίας της Πολωνίας σχετικά με τον πετρελαϊκό τομέα της Πολωνίας.Επιβεβαιώνω τη συμφωνία της Ευρωπαϊκής Κοινότητας για τη συμφωνία η οποία αποτέλεσε αντικείμενο διαπραγματεύσεων στις 17 και 18 Οκτωβρίου 1996 και η οποία εγκρίθηκε από την επιτροπή σύνδεσης στις 6 και 7 Μαρτίου 1997. Οι σχετικώς συμφωνηθέντες όροι προσαρτώνται στην παρούσα επιστολή και αποτελούν αναπόσπαστο τμήμα της.Αμφότερα τα μέρη δηλώνουν ότι αποδίδουν μεγάλη σημασία στην πλήρη εφαρμογή της παρούσας συμφωνίας, συμπεριλαμβανομένων των εξαμηνιαίων συναντήσεων με τις οποίες θα καταστεί δυνατή η στενή παρακολούθηση των εξελίξεων.Επιπλέον, η Ευρωπαϊκή Κοινότητα εκφράζει την ικανοποίησή της σχετικά με την πληροφορία την οποία έλαβε από τη Δημοκρατία της Πολωνίας όσον αφορά την πλήρη ελευθέρωση, από 13ης Φεβρουαρίου 1997, των τιμών της βενζίνης και του πετρελαίου εσωτερικής καύσης (gasoil), με διατάγματα του Υπουργείου Οικονομικών (Monitor Polski αριθ. 7, σημεία 58 και 59).Θα σας ήμουν ευγνώμων εάν επιβεβαιώνατε τη συμφωνία της Δημοκρατίας της Πολωνίας για το περιεχόμενο της παρούσας επιστολής.»Έχω την τιμή να σας επιβεβαιώσω ότι η Δημοκρατία της Πολωνίας συμφωνεί με το περιεχόμενο της επιστολής σας.Μετά τιμής,Εξ ονόματος της Δημοκρατίας της Πολωνίας>ΑΝΑΦΟΡΑ ΣΕ ΦΗΛΜ>


text:
 Avis juridique important
 |
 21992A0408(02)
 Πρωτόκολλο για τη χρηματοδοτική και τεχνική συνεργασία μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Αλγερίας
 Επίσημη Εφημερίδα αριθ. L 094 της 08/04/1992 σ. 0014 - 0020
 ΠΡΩΤΟΚΟΛΛΟ για τη χρηματοδοτική και τεχνική συνεργασία μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της ΑλγερίαςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ.αφενός,Ο ΠΡΟΕΔΡΟΣ ΤΗΣ ΛΑΪΚΗΣ ΔΗΜΟΚΡΑΤΙΑΣ ΤΗΣ ΑΛΓΕΡΙΑΣ,αφετέρου,ΕΠΙΒΕΒΑΙΩΝΟΝΤΑΣ τη βούλησή τους να εφαρμόσουν, στα πλαίσια της ανανεωμένης μεσογειακής πολιτικής της Κοινότητας, συνεργασία που θα συμβάλει στην οικονομική και κοινωνική ανάπτυξη της Αλγερίας και θα ευνοήσει την ενίσχυση των σχέσεων μεταξύ της Κοινότητας και της Αλγερίας,ΜΕΡΙΜΝΩΝΤΑΣ για τη συνέχιση, προς το σκοπό αυτό, της χρηματοδοτικής και τεχνικής συνεργασίας που προβλέπεται στη συμφωνία συνεργασίας μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Αλγερίας,ΑΠΟΦΑΣΙΣΑΝ να συνάψουν το παρόν πρωτόκολλο και, προς το σκοπό αυτό, όρισαν ως πληρεξουσίους:ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ:Joseph WEYLAND,Πρέσβης - πληρεξούσιος υπουργός,μόνιμος αντιπρόσωπος του Λουξεμβούργου,Πρόεδρος της Επιτροπής Μονίμων Αντιπροσώπων 7 Juan PRAT,Γενικός Διευθυντής της Επιτροπής των Ευρωπαϊκών Κοινοτήτων επιφορτισμένος με τις σχέσεις Βορρά-Νότου,Η ΛΑΪΚΗ ΔΗΜΟΚΡΑΤΙΑ ΤΗΣ ΑΛΓΕΡΙΑΣ:Noureddine KERROUM,Πρέσβης - πληρεξούσιος υπουργός,ΟΙ ΟΠΟΙΟΙ, μετά την ανταλλαγή των πληρεξούσιων εγγράφων τους που βρέθηκαν εντάξει,ΣΥΜΦΩΝΗΣΑΝ ΣΤΙΣ ΑΚΟΛΟΥΘΕΣ ΔΙΑΤΑΞΕΙΣ:Άρθρο 1 Στα πλαίσια της χρηματοδοτικής και τεχνικής συνεργασίας που προβλέπεται από τη συμφωνία συνεργασίας μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Αλγερίας, η Κοινότητα συμμετέχει, υπό τους όρους του παρόντος πρωτοκόλλου, στη χρηματοδότηση δράσεων που προορίζονται να συμβάλλουν στην οικονομική και κοινωνική ανάπτυξη της Αλγερίας.Άρθρο 2 1. Για τους σκοπούς που καθορίζονται στο άρθρο 1 και μέχρι τις 31 Οκτωβρίου 1996, μπορεί να διατεθεί συνολικό ποσό 350 εκατομμυρίων Ecu ως εξής:α) 280 εκατομμύρια Ecu υπό μορφή δανείων της Ευρωπαϊκής Τράπεζας Επενδύσεων, καλούμενης στο εξής «Τράπεζα», που χορηγούνται από τους ιδίους πόρους της 7 β) 52 εκατομμύρια Ecu από τον προϋπολογισμό της Κοινότητας, υπό μορφή μη επιστρεπτέων ενισχύσεων 7 γ) 18 εκατομμύρια Ecu από τον προϋπολογισμό της Κοινότητας, υπό μορφή συνεισφορών στο σχηματισμό επιχειρηματικών κεφαλαίων.2. Τα επιχειρηματικά κεφάλαια που αναφέρονται στην παράγραφο 1 στοιχείο γ) συμβάλλουν στους στόχους και τις δράσεις συνεργασίας που ορίζονται στο άρθρο 3 και, ειδικότερα , σε όσους αναφέρονται στην παράγραφο 2 δεύτερη περίπτωση.Τα κεφάλαια αυτά χρησιμοποιούνται κατά προτεραιότητα για τη διάθεση ιδίων ή εξομοιουμένων με ίδια, κεφαλαίων, σε αλγερινές, ιδιωτικές καθώς και δημόσιες επιχειρήσεις ή επιχειρήσεις με δημόσια συμμετοχή, και ιδιαίτερα σε όσες συμμετέχουν φυσικά ή νομικά πρόσωπα από κράτη μέλη της Κοινότητας. Θα μπορούν επίσης να χρησιμοποιούνται, με τους ίδιους πόρους, για τη χρηματοδότηση ειδικών μελετών για την προετοιμασία και την εκπόνηση σχεδίων των επιχειρήσεων αυτών καθώς και τη βοήθεια προς αυτές κατά την αρχική περίοδο λειτουργίας τους.Τα κεφάλαια αυτά, που χορηγεί και διαχειρίζεται η Τράπεζα, μπορούν να λάβουν τη μορφή:α) εξαρτημένων δανείων, των οποίων η εξόφληση και, ενδεχομένως, η πληρωμή των τόκων γίνονται μόνο μετά τη διευθέτηση των άλλων τραπεζικών απαιτήσεων 7 β) δανείων υπό όρους, των οποίων η εξόφληση ή η διάρκεια εξαρτώνται από την πλήρωση προϋποθέσεων που καθορίζονται τη στιγμή της χορήγησης του δανείου 7 γ) προσωρινών συμμετοχών μειοψηφίας εξ ονόματος της Κοινότητας, στο κεφάλαιο επιχειρήσεων εγκατεστημένων


text: στην Αλγερία 7 δ) χρηματοδοτήσεων συμμετοχών, υπό μορφή εξαρτημένων δανείων, χορηγούμενων στην Αλγερία ή, με τη συμφωνία της κυβέρνησης της Αλγερίας, σε αλγερινές επιχειρήσεις, είτε απευθείας είτε μέσω αλγερινών χρηματοπιστωτικών οργανισμών.Άρθρο 3 1. Το συνολικό ποσό που ορίζεται στο άρθρο 2 χρησιμοποιείται κατά προτεραιότητα για τη χρηματοδότηση ή τη συμμετοχή στη χρηματοδότηση σχεδίων ή δράσεων συνεργασίας που έχουν ως αντικείμενο:- την ανάπτυξη και τη διαφοροποίηση της γεωργικής παραγωγής προκειμένου να μειωθεί η επισιτιστική εξάρτηση της Αλγερίας, καθώς και τις προσπάθειες διαφοροποίησης της γεωργικής παραγωγής και των γεωργικών εξαγωγών, προκειμένου να επιτευχθεί μεγαλύτερη συμπληρωματικότητα ανάμεσα στις διάφορες περιοχές της Μεσογείου,- τη σύσφιξη, προς το αμοιβαίο συμφέρον, των οικονομικών δεσμών ανάμεσα στην Κοινότητα και την Αλγερία μέσω της ανάπτυξης συνεργασίας στους τομείς της βιομηχανίας, της κατάρτισης και της έρευνας, της τεχνολογίας, του εμπορίου και των άλλων υπηρεσιών,- την προστασία του περιβάλλοντος.Επίσης, μπορούν να χρηματοδοτούνται οι οικονομικές υποδομές και οι συμπληρωματικές επενδύσεις των εν λόγω σχεδίων ή δράσεων συνεργασίας.2. Μεταξύ των σχεδίων και δράσεων που μπορούν να χρηματοδοτούνται, θα προτιμάται ό,τι έχει ως αντικείμενο:- στο γεωργικό τομέα, την ανάπτυξη των ελλειμματικών γεωργικών παραγωγών, και ειδικότερα της παραγωγής ειδών διατροφής, ιδίως στα πλαίσια πολυετών προγραμμάτων και δράσεων που εντάσσονται στην εθνική επισιτιστική στρατηγική. Για όσο το δυνατό μεγαλύτερη αποτελεσματικότητα, θα επιδιωχθεί συγκέντρωση των πόρων σε ειδικούς τομείς,- στον τομέα της βιομηχανίας και των υπηρεσιών, την ενθάρρυνση κοινών δράσεων ανάμεσα σε επιχειρηματίες των κρατών μελών της Κοινότητας και της Αλγερίας, τις άμεσες επαφές, την ανταλλαγή πληροφοριών, την προώθηση των επενδύσεων και την εισφορά ιδιωτικών κεφαλαίων, τη στήριξη των μικρομεσαίων επιχειρήσεων, συμπεριλαμβανομένων των οικοτεχνικών, με σκοπό την ενίσχυση της απασχόλησης,- στον τομέα της επιστήμης και της τεχνολογίας, την αύξηση του εκπαιδευτικού και ερευνητικού δυναμικού της Αλγερίας και την οργάνωση ή την ανάπτυξη δεσμών μεταξύ των ιδιωτών και δημοσίων εκπαιδευτικών και ερευνητικών οργανισμών της Αλγερίας, και της Ευρώπης,- στον εμπορικό τομέα, τη διαφοροποίση και προώθηση των εξαγωγών, καθώς και την οργάνωση επαφών μεταξύ επιχειρηματιών της Αλγερίας και των κρατών μελών της Κοινότητας,- στον τομέα του περιβάλλοντος, τη στήριξη του προσδιορισμού και της εφαρμογής της πολιτικής την οποία θα ακολουθήσει η Αλγερία, ιδίως με την εκπαίδευση εμπειρογνωμόνων, την τεχνική βοήθεια και συνεισφορά στις επενδύσεις 7 λαμβάνοντας υπόψη τις επιπτώσεις της δημογραφικής αύξησης, μπορεί να παρασχεθεί στήριξη, ύστερα από αίτημα της Αλγερίας, στη δημογραφική πολιτική και τα προγράμματα οικογενειακού σχεδιασμού,- στους προαναφερόμενους τομείς προτεραιότητας, τις δράσεις πρακτικής κατάρτισης που συνδέονται με σχέδια ή δράσεις, στην επιχείρηση και στα ερευνητικά ιδρύματα.3. Οι οικονομικές συνεισφορές της Κοινότητας προορίζονται να καλύψουν τις εσωτερικές και εξωτερικές δαπάνες που είναι αναγκαίες για την υλοποίηση των εγκεκριμένων σχεδίων (συμπεριλαμβανομένων των δαπανών για μελέτες, μηχανικούς-συμβούλους και τεχνική βοήθεια) ή εγκεκριμένων δράσεων. Σε εξαιρετικές και δεόντως αιτιολογημένες περιπτώσεις, μπορούν να χρησιμοποιούνται για να καλύψουν με φθίνοντα ρυθμό τα τρέχοντα διοικητικά έξοδα, και τα έξοδα συντήρησης και λειτουργίας που προκύπτουν κατά την περίοδο δρομολόγησης των σχεδίων.Άρθρο 4 1. Προβλέπεται συνεισφορά της Κοινότητας 300 εκατομμύρια Ecu, υπό μορφή μη επιστρεπτέων ενισχύσεων, υπέρ των μεσογειακών χωρών, για περίοδο μέχρι τις 31 Οκτωβρίου 1996, προκειμένου να χρηματοδοτηθούν δράσεις για τη στήριξη


text: των οικονομικών μεταρρυθμίσεων που διενεργούνται στα πλαίσια προγράμματος διορθωτικής προσαρμογής.Τα κριτήρια επιλεξιμότητας των ενδιαφερομένων μεσογειακών χωρών προκειμένου να συμμετάσχουν στην ενίσχυση αυτή, είναι τα ακόλουθα: - οι χώρες πρέπει να αναλάβουν μεταρρυθμιστικά προγράμματα εγκεκριμένα από τους οργανισμούς του Bretton Woods ή να εφαρμόσουν προγράμματα τα οποία, χωρίς να υποστηρίζονται κατ' ανάγκην από τους οργανισμούς αυτούς, έχουν αναγνωρισθεί ως ανάλογα σε συνεννόηση με αυτούς, χάρη στην έκταση και την αποτελεσματικότητα των μεταρρυθμίσεων σε μακροοικονομικό επίπεδο,- θα ληφθούν υπόψη τα ακόλουθα στοιχεία: η οικονομική κατάσταση της χώρας, και ειδικότερα το επίπεδο χρέωσης και οι επιβαρύνσεις της εξυπηρέτησης του χρέους, η κατάσταση του ισοζυγίου πληρωμών και το διαθέσιμο συνάλλαγμα, η δημοσιονομική κατάσταση, η νομισματική κατάσταση, το επίπεδο του ΑΕΠ ανά κάτοικο, η κοινωνική κατάσταση και, ιδίως, το επίπεδο της ανεργίας.2. Οι δράσεις που θα μπορούν να χρηματοδοτηθούν, σύμφωνα με την παράγραφο 1, είναι δύο ειδών:- στήριξη της διαρθρωτικής προσαρμογής υπό την μορφή τομεακών ή γενικών προγραμμάτων εισαγωγών που σκοπό έχουν να συμβάλλουν στη χρησιμοποίηση και την ενίσχυση του παραγωγικού συστήματος.Τα ανταλλαγματικά κεφάλαια που δημιουργούνται από τα προγράμματα εισαγωγών θα χρησιμοποιούνται για τη χρηματοδότηση μέτρων που προβλέπονται στο πλαίσιο του προγράμματος προτεραιοτήτων των δημόσιων δαπανών του κράτους με σκοπό να αμβλυνθούν, ιδίως με τη δημιουργία θέσεων απασχόλησης, οι αρνητικές κοινωνικές επιπτώσεις της διαρθρωτικής προσαρμογής, ιδίως για τις μειονεκτούσες κατηγορίες του πληθυσμού,- τεχνική βοήθεια, συνδεδεμένη με προγράμματα στήριξης της διαρθρωτικής προσαρμογής, στο μακροοικονομικό τομέα, καθώς και στους τομείς που θα θίγονται από τη διαρθρωτική προσαρμογή.3. Ένα ορισμένο μέρος των μη επιστρεπτέων ενισχύσεων οι οποίες προβλέπονται στο παρόν πρωτόκολλο, μπορεί να χρησιμοποιηθεί για τη στήριξη της διαρθρωτικής προσαρμογής, υπό τις ίδιες προϋποθέσεις επιλεξιμότητας όπως αυτές που ορίζονται στην παράγραφο 1.4. Σε περίπτωση εφαρμογής συναφών διατάξεων του παρόντος άρθρου, οι αναγκαίες για την υλοποίησή τους διαδικασίες θα καθορίζονται δι' ανταλλαγής επιστολών μεταξύ των δύο μερών.Άρθρο 5 1. Τα σχέδια επενδύσεων είναι δυνατόν να χρηματοδοτούνται είτε με δάνεια της Τράπεζας, είτε με επιχειρηματικά κεφάλαια, είτε με μη επιστρεπτέες ενισχύσεις, είτε και με συνδυασμό αυτών των μέσων.2. Οι δράσεις τεχνικής και οικονομικής συνεργασίας χρηματοδοτούνται κατά γενικό κανόνα με μη επιστρεπτέες ενισχύσεις.Άρθρο 6 1. Τα ποσά που διατίθενται κάθε έτος πρέπει να κατανέμονται κατά το δυνατόν εξίσου σε ολόκληρο το διάστημα εφαρμογής του παρόντος πρωτοκόλλου.2. Το υπόλοιπο που δεν θα έχει ενδεχομένως διατεθεί μέχρι το τέλος της περιόδου που αναφέρεται στο άρθρο 2 παράγραφος 1 θα χρησιμοποιηθεί μέχρις εξαντλήσεώς του. Η χρησιμοποίηση ενδεχόμενου υπολοίπου γίνεται υπό τους ίδιους όρους με εκείνους που προβλέπονται στο παρόν πρωτόκολλο.Άρθρο 7 1. Τα δάνεια της Τράπεζας από τους ιδίους της πόρους χορηγούνται σύμφωνα με τις λεπτομέρειες, όρους και διαδικασίες που προβλέπονται από το καταστατικό της. Η διάρκειά της αποφασίζεται ανάλογα με τα οικονομικά και χρηματοδοτικά χαρακτηριστικά των σχεδίων για τα οποία τα δάνεια αυτά προορίζονται, επίσης υπόψη των συνθηκών που επικρατούν στις κεφαλαιαγορές από τις οποίες η Τράπεζα αντλεί τους πόρους της. Το επιτόκιο καθορίζεται σύμφωνα με τη σχετική πρακτική της Τράπεζας κατά την υπογραφή κάθε σύμβασης δανείου.2. Οι όροι και οι λεπτομέρειες των συνεισφορών για το σχηματισμό επιχειρηματικών κεφαλαίων καθορίζονται κατά περίπτωση.3. Οι


text: ενισχύσεις από τους δημοσιονομικούς πόρους της Κοινότητας, εκτός από τις ενισχύσεις που προορίζονται για πράξεις επιχειρηματικών κεφαλαίων, χορηγούνται από την Επιτροπή η οποία και τις διαχειρίζεται.4. Τα κεφάλαια που αναφέρονται στο άρθρο 2 είναι δυνατόν να χορηγούνται μέσω του Δημοσίου ή των αρμόδιων αλγερινών οργανισμών, οι οποίοι αναλαμβάνουν την υποχρέωση να τα διαθέτουν στους αποδέκτες, υπό όρους που θα καθορισθούν, σε συμφωνία με την Κοινότητα, βάσει των οικονομικών και χρηματοδοτικών χαρακτηριστικών των σχεδίων και δράσεων για τα οποία προορίζονται.Άρθρο 8 Η συνδρομή της Κοινότητας για την υλοποίηση ορισμένων σχεδίων μπορεί, με τη συμφωνία της Αλγερίας, να λάβει τη μορφή συγχρηματοδότησης, όπου θα συμμετέχουν ιδίως οι πιστωτικοί και αναπτυξιακοί φορείς της Αλγερίας, των κρατών μελών ή τρίτων χωρών, ή διεθνείς χρηματοδοτικοί οργανισμοί.Άρθρο 9 Πρόσβαση στη χρηματοδοτική και τεχνική συνεργασία μπορούν να έχουν:α) γενικά:- το κράτος της Αλγερίας 7 β) με σύμφωνη γνώμη της αλγερινής κυβέρνησης, και για σχέδια ή δράσεις που έχει εγκρίνει:- οι δημόσιοι αναπτυξιακοί οργανισμοί της Αλγερίας,- οι ιδιωτικοί οργανισμοί που λειτουργούν στην Αλγερία, με στόχο την οικονομική και κοινωνική ανάπτυξη,- οι επιχειρήσεις που λειτουργούν σύμφωνα με τις μεθόδους βιομηχανικής και εμπορικής διαχείρισης και έχουν περιβληθεί τη μορφή νομικού προσώπου κατά την έννοια του άρθρου 13,- οι ενώσεις παραγωγών υπηκόων της Αλγερίας, ή, ελλείψει τέτοιων ενώσεων και κατ' εξαίρεση, οι ίδιοι οι παραγωγοί,- οι υπότροφοι και ασκούμενοι που αποστέλλονται από την Αλγερία στα πλαίσια των εκπαιδευτικών δραστηριοτήτων που προβλέπονται στο άρθρο 3.Άρθρο 10 1. Για τη βέλτιστη χρησιμοποίηση των οργάνων και μέσων που προβλέπονται στο παρόν πρωτόκολλο και για την υλοποίηση των στόχων που ορίζονται στο άρθρο 3, η Κοινότητα και η Αλγερία εξετάζουν, με βάση τα στοιχεία που παρέχει η Αλγερία:- τις αναπτυξιακές προτεραιότητες που έχουν ανατεθεί σε εθνικό επίπεδο,- τον ή τους τομείς τους οποίους θα αφορά κυρίως η συνεισφορά της Κοινότητας, αφού ληφθούν υπόψη οι παρεμβάσεις άλλων χρηματοδοτών σε διμερές ή πολυμερές επίπεδο και άλλα κοινοτικά μέσα, συμπεριλαμβανομένης της επισιτιστικής βοήθειας,- τα καταλληλότερα μέτρα και δράσεις για την υλοποίηση των τομεακών στόχων που αναφέρονται στη δεύτερη περίπτωση ή, όταν οι δράσεις αυτές δεν έχουν επαρκώς καθορισθεί, τις γενικές γραμμές των προγραμμάτων στήριξης της πολιτικής που έχει χαράξει η χώρα στους τομείς αυτούς,2. Σε αυτή τη βάση, η Κοινότητα και η Αλγερία καταρτίζουν, με κοινή συμφωνία, ένα ενδεικτικό πρόγραμμα δεσμευτικό για τα δύο μέρη, στο οποίο ορίζονται οι συγκεκριμένοι στόχοι της χρηματοδοτικής και τεχνικής συνεργασίας, οι τομείς παρέμβασης κατά προτεραιότητα καθώς και τα προβλεπόμενα προγράμματα δράσεων.3. Το ενδεικτικό αυτό πρόγραμμα είναι δυνατόν να αναθεωρείται με κοινή συμφωνία, προκειμένου να λαμβάνονται υπόψη μεταβολές στην οικονομική κατάσταση της Αλγερίας ή στους στόχους και προτεραιότητες που ορίζονται από το αναπτυξιακό της πρόγραμμα.4. Η Κοινότητα και η Αλγερία ανταλλάσσουν απόψεις στα πλαίσια των κατάλληλων οργάνων και προβαίνουν, τουλάχιστον μία φορά κατά την περίοδο της εκτέλεσης του παρόντος πρωτοκόλλου και το αργότερο πριν το τέλος του τρίτου έτους από την έναρξη ισχύος του, σε απολογισμό της εφαρμογής του ενδεικτικού προγράμματος.Άρθρο 11 1. Στα πλαίσια που καθορίζονται κατ' εφαρμογή του άρθρου 10, το κράτος της Αλγερίας ή με τη συμφωνία της κυβερνήσεώς του,


text: οι λοιποί πιθανοί αποδέκτες που αναφέρονται στο άρθρο 9, υποβάλλουν στην Κοινότητα τις αιτήσεις τους για οικονομική συνδρομή.2. Η Κοινότητα εξετάζει τις αιτήσεις χρηματοδότησης σε συνεργασία με τις αρμόδιες αλγερινές αρχές και με τους άλλους αποδέκτες, σύμφωνα με τους στόχους που ορίζονται στο άρθρο 10, και τους ενημερώνει για τη συνέχεια που δίνεται στις αιτήσεις αυτές.Άρθρο 12 1. Υπεύθυνοι για την εκτέλεση, τη διαχείριση και τη συντήρηση των έργων που χρηματοδοτούνται, δυνάμει του παρόντος πρωτοκόλλου, είναι η Αλγερία ή οι άλλοι αποδέκτες που αναφέρονται στο άρθρο 9.Η Κοινότητα εξακριβώνει εάν η χρησιμοποίηση των οικονομικών αυτών συνδρομών γίνεται σύμφωνα με τον αποφασισθέντα προορισμό και με τους καλύτερους οικονομικούς όρους.2. Τα σχέδια και προγράμματα δράσεων αξιολογούνται κατάλληλα και τα αποτελέσματα της αξιολόγησης αυτής ανακοινώνονται στα μέρη, τα οποία, με κοινή συμφωνία, λαμβάνουν τα ενδεικνυόμενα μέτρα.3. Ορισμένες λεπτομέρειες διαχείρισης των οικονομικών συνδρομών που χορηγεί η Κοινότητα αποτελούν το αντικείμενο ανταλλαγής επιστολών ή συμφωνίας-πλαισίου μεταξύ της Επιτροπής και της Αλγερίας, κατά τη σύναψη του παρόντος πρωτοκόλλου.Άρθρο 13 1. Η συμμετοχή στους διαγωνισμούς, στην υποβολή προσφορών και στις παντοειδείς συμβάσεις που είναι δυνατόν να χρηματοδοτηθούν, είναι ανοικτή, με ίσους όρους, σε όλα τα φυσικά και νομικά πρόσωπα που εμπίπτουν στο πεδίο εφαρμογής της συνθήκης για την ίδρυση της Ευρωπαϊκής Οικονομικής Κοινότητας και σε όλα τα φυσικά και νομικά πρόσωπα της Αλγερίας. Τα νομικά αυτά πρόσωπα, που έχουν συσταθεί σύμφωνα με τη νομοθεσία κράτους μέλους της Ευρωπαϊκής Οικονομικής Κοινότητας ή της Αλγερίας, πρέπει να έχουν την καταστατική τους έδρα, την κεντρικής τους διοίκηση ή την κύρια εγκατάστασή τους σε έδαφος όπου εφαρμόζεται η συνθήκη για την ίδρυση της Ευρωπαϊκής Οικονομικής Κοινότητας ή στην Αλγερία 7 εντούτοις, στην περίπτωση που έχουν στα εδάφη αυτά ή στην Αλγερία μόνο την καταστατική τους έδρα, η δραστηριότητά τους πρέπει να παρουσιάζει ουσιώδη και διαρκή σύνδεσμο με την οικονομία των εν λόγω εδαφών ή της Αλγερίας.2. Σε συμφωνία με την Αλγερία και με στόχο την ενθάρρυνση της περιφερειακής συνεργασίας, η Κοινότητα μπορεί να επιτρέπει, κατά περίπτωση, σε φυσικά και νομικά πρόσωπα από αναπτυσσόμενες χώρες που συνδέονται με την Κοινότητα δυνάμει σφαιρικών συμφωνιών συνεργασίας ή σύνδεσης, να συμμετέχουν στις πράξεις που αναφέρονται στην παράγραφο 1 και οι οποίες χρηματοδοτούνται από την Κοινότητα. Η επιλεξιμότητα των φυσικών και νομικών προσώπων θα εκτιμάται κατ' αναλογία υπό τους ίδιους όρους με αυτούς που αναφέρονται στην παράγραφο 1.Άρθρο 14 Για να ευνοηθεί η συμμετοχή των αλγερινών επιχειρήσεων στην εκτέλεση των συμβάσεων και με στόχο την εξασφάλιση της ταχείας και αποτελεσματικής εφαρμογής των σχεδίων και δράσεων που χρηματοδοτούνται από τους πόρους που διαχειρίζεται η Επιτροπή:1. μπορεί να οργανωθεί από την Αλγερία ταχεία διαδικασία πρόσκλησης υποβολής προσφορών με περιορισμένες προθεσμίες για την υποβολή των προσφορών, σε συμφωνία με την Επιτροπή, όταν πρόκειται για την εκτέλεση συμβάσεων έργων που, λόγω του μεγέθους τους, ενδιαφέρουν κυρίως τις αλγερινές επιχειρήσεις.Η οργάνωση της ταχείας αυτής διαδικασίας δεν αποκλείει τη δυνατότητα διεθνούς διαγωνισμού, όταν κρίνεται ότι η φύση των έργων που θα πραγματοποιηθούν ή η σκοπιμότητα διεύρυνσης της συμμετοχής δικαιολογεί τη διεθνή πρόσκληση υποβολής προσφορών 7 2. όταν διαπιστώνεται το επείγον ή όταν


text: η φύση, το μικρό μέγεθος ή τα ιδιαίτερα χαρακτητιστικά των έργων ή προμηθειών το δικαιολογούν, η Αλγερία μπορεί, σε συμφωνία με την Επιτροπή, να επιτρέπει, κατ' εξαίρεση, την ανάθεση των συμβάσεων μετά από περιορισμένη πρόσκληση προς υποβολή προσφορών, την απευθείας ανάθεση των συμβάσεων και την εκτέλεση έργων με επιστασία δημόσιων υπηρεσιών.Οι διαδικασίες που αναφέρονται στα σημεία 1 και 2 μπορούν να οργανώνονται για εγχειρήματα, των οποίων το εκτιμώμενο ύψος είναι κατώτερο από 4 εκατομμύρια Ecu.Άρθρο 15 1. Η Αλγερία παραχωρεί στις συμβάσεις κάθε είδους που συνάπτονται για την εκτέλεση σχεδίων ή δράσεων που χρηματοδοτούνται από την Κοινότητα, φορολογικό και τελωνειακό καθεστώς, το οποίο δεν είναι λιγότερο ευνοϊκό από το εφαρμοζόμενο έναντι του πλέον ευνοούμενου κράτους ή του πλέον ευνοούμενου διεθνούς αναπτυξιακού οργανισμού.2. Το περιεχόμενο του αναφερόμενου στην παράγραφο 1 καθεστώτος προσδιορίζεται με ανταλλαγή επιστολών μεταξύ των μερών.Άρθρο 16 Η Αλγερία λαμβάνει τα αναγκαία μέτρα ώστε οι τόκοι και κάθε άλλο ποσό οφειλόμενο στην Τράπεζα λόγω των πράξεων που συνάπτονται κατ' εφαρμογή του παρόντος πρωτοκόλλου να απαλλάσσονται από κάθε φόρο ή τέλος, εθνικού ή τοπικού χαρακτήρα.Άρθρο 17 Η χορήγηση δανείου σε αποδέκτη άλλον εκτός του κράτους της Αλγερίας εξαρτάται όσον αφορά την Τράπεζα, από την εγγύηση του τελευταίου αυτού ή από άλλες επαρκείς εγγυήσεις.Άρθρο 18 Καθόλη τη διάρκεια των δανείων ή των πράξεων επιχειρηματικών κεφαλαίων που αναφέρονται στο άρθρο 2, η Αλγερία αναλαμβάνει την υποχρέωση να θέτει στη διάθεση:α) των αποδεκτών ή των εγγυητών τους, το απαραίτητο συνάλλαγμα για την εξυπηρέτηση των τόκων, των προμηθειών και της απόσβεσης των δανείων και των συνδρομών από επιχειρηματικά κεφάλαια που χορηγούνται για παρεμβάσεις στο έδαφός της 7 β) της Τράπεζας, το απαραίτητο συνάλλαγμα για τη μεταφορά όλων των ποσών που έχει λάβει σε εθνικά νομίσματα και που αντιπροσωπεύουν τα έσοδα και το καθαρό προϊόν των πράξεων ανάληψης συμμετοχών της Κοινότητας στο κεφάλαιο των επιχειρήσεων.Άρθρο 19 Τα αποτελέσματα της χρηματοδοτικής και τεχνικής συνεργασίας μπορούν να εξετασθούν στο Συμβούλιο Συνεργασίας, το οποίο ορίζει, κατά περίπτωση, τις γενικές κατευθύνσεις της συνεργασίας αυτής.Άρθρο 20 Ένα έτος πριν τη λήξη του παρόντος πρωτοκόλλου, τα συμβαλλόμενα μέρη θα εξετάσουν τις διατάξεις που θα μπορούσαν να προβλεφθούν στον τομέα της χρηματοδοτικής και τεχνικής συνεργασίας για μια ενδεχόμενη νέα περίοδο.Άρθρο 21 Το παρόν πρωτόκολλο προσαρτάται στη συμφωνία συνεργασίας μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Αλγερίας.Άρθρο 22 1. Το παρόν πρωτόκολλο θα εγκριθεί σύμφωνα με τις ίδιες διαδικασίες των συμβαλλομένων μερών, τα οποία κοινοποιούν αμοιβαία την ολοκλήρωση των αναγκαίων προς το σκοπό αυτό διαδικασιών.2. Το παρόν πρωτόκολλο αρχίζει να ισχύει την πρώτη ημέρα του δεύτερου μήνα μετά την ημερομηνία κατά την οποία πραγματοποιήθηκαν οι προβλεπόμενες στην παράγραφο 1 κοινοποιήσεις.Άρθρο 23 Το παρόν πρωτόκολλο συντάσσεται σε δύο αντίτυπα στην αγγλική, γαλλική, γερμανική, δανική, ελληνική, ισπανική, ιταλική, ολλανδική πορτογαλική και αραβική γλώσσα, και όλα τα κείμενα είναι εξίσου αυθεντικά. EN FE DE LO CUAL, los plenipotenciarios abajo firmantes suscriben el presente Protocolo.TIL BEKRΖFTELSE HERAF har undertegnede befuldmζgtigede underskrevet denne protokol.ZU URKUND DESSEN haben die unterzeichneten Bevollmδchtigten ihre Unterschriften unter dieses Protokoll gesetzt.ΕΙΣ ΠΙΣΤΩΣΗ ΤΩΝ ΑΝΩΤΕΡΩ, οι υπογεγραμμένοι πληρεξούσιοι έθεσαν τις υπογραφές


text: τους στο παρόν πρωτόκολλο.IN WITNESS WHEREOF the undersigned Plenipotentiaries have signed this Protocol.EN FOI DE QUOI, les plιnipotentiaires soussignιs ont apposι leurs signatures au bas du prιsent protocole.IN FEDE DI CHE, i plenipotenziari sottoscritti hanno apposto le loro firme in calce al presente protocollo.TEN BLIJKE WAARVAN de ondergetekende gevolmachtigden hun handtekening onder dit Protocol hebben gesteld.EM FΙ DO QUE, os plenipotenciαrios abaixo assinados apuseram as suas assinaturas no final do presente protocolo.Hecho en Bruselas, el veinte de junio de mil novecientos noventa y uno.Udfζrdiget i Bruxelles, den tyvende juni nitten hundrede og enoghalvfems.Geschehen zu Brόssel am zwangzigsten Juni neunzehnhunderteinundneunzig.Έγινε στις Βρυξέλλες, στις είκοσι Ιουνίου χίλια εννιακόσια ενενήντα ένα.Done at Brussels on the twentieth day of June in the year one thousand nine hundred and ninety-one.Fait ΰ Bruxelles, le vingt juin mil neuf cent quatre-vingt-onze.Fatto a Bruxelles, addμ venti giugno millenovecentonovantuno.Gedaan te Brussel, de twintigste juni negentienhonderd eenennegentig.Feito em Bruxelas, em vinte de Junho de mil novecentos e noventa e um.Por el Consejo de las Comunidades Europeas For Rεdet for De Europζiske Fζllesskaber Fόr den Rat der Europδischen Gemeinschaften Για το Συμβούλιο των Ευρωπαϊκών Κοινοτήτων For the Council of the European Communities Pour le Conseil des Communautιs europιennes Per il Consiglio delle Comunitΰ europee Voor de Raad van de Europese Gemeenschappen Pelo Conselho das Comunidades Europeias >ΑΝΑΦΟΡΑ ΣΕ ΦΗΛΜ>Por la Repϊblica Argelina Democrαtica y Popular For Den Demokratiske Folkerepublik Algeriet Fόr die Demokratische Volksrepublik Algerien Για τη Δημοκρατική και Λαϊκή Δημοκρατία της Αλγερίας For the People's Democratic Republic of Algeria Pour la Rιpublique algιrienne dιmocratique et populaire Per la Repubblica democratica popolare di Algeria Voor de Democratische Volksrepubliek Algerije Pela Repϊblica Democrαtica e Popular Argelina >ΑΝΑΦΟΡΑ ΣΕ ΦΗΛΜ>


text:
 12.12.2019
 EL
 Επίσημη Εφημερίδα της Ευρωπαϊκής Ένωσης
 L 323/3
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
 αριθ. 2/2018
 της 9ης Φεβρουαρίου 2018
 για την τροποποίηση του κανονισμού λειτουργίας της Μεικτής Επιτροπής του ΕΟΧ [2019/2038]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο («η συμφωνία για τον ΕΟΧ»), και ιδίως το άρθρο 92 παράγραφος 3,
 Εκτιμώντας τα ακόλουθα:
 (1)
 Η συμφωνία σχετικά με τη συμμετοχή της Δημοκρατίας της Κροατίας στον Ευρωπαϊκό Οικονομικό Χώρο (1) («συμφωνία διεύρυνσης του ΕΟΧ του 2014»), η οποία υπεγράφη στις 11 Απριλίου 2014, τροποποιεί το άρθρο 129 παράγραφος 1 της συμφωνίας για τον ΕΟΧ, προκειμένου να προστεθεί η κροατική στον κατάλογο των γλωσσών της συμφωνίας για τον ΕΟΧ.
 (2)
 Στον κανονισμό λειτουργίας της Μεικτής Επιτροπής του ΕΟΧ, ο οποίος εγκρίθηκε με την απόφαση αριθ. 1/94 της Μεικτής Επιτροπής του ΕΟΧ, της 8ης Φεβρουαρίου 1994 (2), τροποποιήθηκε με την απόφαση αριθ. 24/2005 της Μεικτής Επιτροπής του ΕΟΧ, της 8ης Φεβρουαρίου 2005 (3), και τροποποιήθηκε περαιτέρω με την απόφαση αριθ. 1/2018 της Μεικτής Επιτροπής του ΕΟΧ, της 9ης Φεβρουαρίου 2018 (4), η κροατική θα πρέπει να προστεθεί στον κατάλογο γλωσσών. Επομένως, ο κατάλογος των γλωσσών του κανονισμού λειτουργίας της Μεικτής Επιτροπής του ΕΟΧ θα πρέπει να τροποποιηθεί αναλόγως.
 (3)
 Η συμφωνία διεύρυνσης του ΕΟΧ του 2014 εφαρμόζεται προσωρινά για τα συμβαλλόμενα μέρη από τις 12 Απριλίου 2014, και η παρούσα απόφαση πρέπει, επομένως, να εφαρμοστεί προσωρινά εν αναμονή της έναρξης ισχύος της συμφωνίας διεύρυνσης του ΕΟΧ του 2014,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Η απόφαση της Μεικτής Επιτροπής του ΕΟΧ αριθ. 1/94 τροποποιείται ως εξής:
 1.
 Το κείμενο του άρθρου 6 παράγραφος 2 αντικαθίσταται από το ακόλουθο κείμενο:
 «Τα κείμενα των πράξεων των Ευρωπαϊκών Κοινοτήτων που πρέπει να ενσωματωθούν στα παραρτήματα της συμφωνίας, σύμφωνα με το άρθρο 102 παράγραφος 1, είναι εξίσου αυθεντικά στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, κροατική, λετονική, λιθουανική, μαλτεζική, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα, όπως δημοσιεύονται στην Επίσημη Εφημερίδα της Ευρωπαϊκής Ένωσης. Τα κείμενα αυτά συντάσσονται στην ισλανδική και τη νορβηγική γλώσσα και επικυρώνονται από την Μεικτή Επιτροπή του ΕΟΧ μαζί με τις σχετικές αποφάσεις που αναφέρονται στην παράγραφο 1».
 2.
 Το κείμενο του άρθρου 11 παράγραφος 1 αντικαθίσταται από το ακόλουθο κείμενο:
 «Οι αποφάσεις της Μεικτής Επιτροπής του ΕΟΧ για την τροποποίηση των παραρτημάτων ή πρωτοκόλλων της συμφωνίας δημοσιεύονται στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, κροατική, λετονική, λιθουανική, μαλτεζική, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα στο τμήμα ΕΟΧ της Επίσημης Εφημερίδας της Ευρωπαϊκής Ένωσης και στην ισλανδική και νορβηγική γλώσσα στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.»
 Άρθρο 2
 Η παρούσα απόφαση αρχίζει να ισχύει στις 10 Φεβρουαρίου 2018, ή την ημερομηνία έναρξης ισχύος της συμφωνίας διεύρυνσης του ΕΟΧ του 2014, ανάλογα με το ποια ημερομηνία είναι μεταγενέστερη.
 Εφαρμόζεται προσωρινά από τις 12 Απριλίου 2014.
 Άρθρο 3
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.


text:
 Avis juridique important
 |
 21994A0226(01)
 Τελωνειακή σύμβαση περί της προσωρινής εισαγωγής οδικών οχημάτων ιδιωτικής χρήσης (1954)
 Επίσημη Εφημερίδα αριθ. L 056 της 26/02/1994 σ. 0003 - 0023
 ΠΑΡΑΡΤΗΜΑ ΙΤΕΛΩΝΕΙΑΚΗ ΣΥΜΒΑΣΗ ΠΕΡΙ ΤΗΣ ΠΡΟΣΩΡΙΝΗΣ ΕΙΣΑΓΩΓΗΣ ΟΔΙΚΩΝ ΟΧΗΜΑΤΩΝ ΙΔΙΩΤΙΚΗΣ ΧΡΗΣΗΣ (1954) ΤΑ ΣΥΜΒΑΛΛΟΜΕΝΑ ΜΕΡΗ,ΕΠΙΘΥΜΩΝΤΑΣ να διευκολύνουν την ανάπτυξη του διεθνούς τουρισμού,ΕΧΟΝΤΑΣ ΥΠΟΨΗ τις διατάξεις της σύμβασης περί της οδικής κυκλοφορίας που εγκρίθηκε από τη συνδιάσκεψη των Ηνωμένων Εθνών για τις οδικές μεταφορές και τις μεταφορές με αυτοκίνητα οχήματα που πραγματοποιήθηκε στη Γενεύη από τις 23 Αυγούστου έως την 1η Σεπτεμβρίου 1949, η οποία άρχισε να υπογράφεται στη Γενεύη στις 19 Σεπτεμβρίου 1949,ΑΠΟΦΑΣΙΣΑΝ να συνάψουν σύμβαση και συμφώνησαν στις ακόλουθες διατάξεις:ΚΕΦΑΛΑΙΟ Ι Ορισμοί Άρθρο 1 Στην παρούσα σύμβαση νοούνται ως:α) «εισαγωγικοί δασμοί και φόροι», οι δασμοί και οι παντός είδους φόροι και τέλη ή οι διάφορες επιβαρύνσεις που εισπράττονται κατά την εισαγωγή ή επ' ευκαιρία της εισαγωγής των εμπορευμάτων τα οποία αφορά η παρούσα σύμβαση, με εξαίρεση τα τέλη και τις επιβαρύνσεις το ποσό των οποίων περιορίζεται στο κατά προσέγγιση κόστος των παρεχόμενων υπηρεσιών 7β) «οχήματα», με εξαίρεση τις περιπτώσεις που συνάγεται το αντίθετο, κάθε οδικό όχημα με κινητήρα (συμπεριλαμβανομένων των μοτοποδηλάτων) και κάθε ρυμουλκούμενο το οποίο εισάγεται μαζί με το όχημα ή χωριστά καθώς και τα ανταλλακτικά, τα συνήθη εξαρτήματα και ο εξοπλισμός αυτού, εφόσον εισάγονται μαζί με το όχημα 7γ) «ιδιωτική χρήση», η χρήση για σκοπούς άλλους από τη μεταφορά προσώπων έναντι αποζημίωσης, αμοιβής ή άλλου υλικού πλεονεκτήματος ή άλλους από τη βιομηχανική ή την εμπορική μεταφορά εμπορευμάτων με ή χωρίς αποζημίωση 7δ) «έγγραφα προσωρινής εισαγωγής», τα τελωνειακά έγγραφα πιστοποίησης της εγγύησης ή της παρακατάθεσης των εισαγωγικών δασμών και φόρων 7ε) «πρόσωπα», τόσο τα φυσικά όσο και τα νομικά 7στ) «εκδοτικός οργανισμός», οργανισμός εγκεκριμένος για την έκδοση εγγράφων προσωρινής εισαγωγής 7ζ) «εγγυοδοτικός οργανισμός», οργανισμός εγκεκριμένος από τις τελωνειακές αρχές κάποιου συμβαλλόμενου μέρους για την παροχή εγγύησης υπέρ των προσώπων που χρησιμοποιούν έγγραφα προσωρινής εισαγωγής 7η) «διεθνής οργανισμός», οργανισμός στον οποίο συμμετέχουν εθνικοί οργανισμοί εξουσιοδοτημένοι για την έκδοση και εγγύηση εγγράφων προσωρινής εισαγωγής 7θ) «συμβαλλόμενο μέρος», κράτος ή οργανισμός περιφερειακής οικονομικής ολοκλήρωσης, που αποτελεί μέρος της παρούσας σύμβασης 7ι) «οργανισμός περιφερειακής οικονομικής ολοκλήρωσης», οργανισμός που ιδρύεται και αποτελείται από τις χώρες που αναφέρονται στην παράγραφο 1 του άρθρου 33 της παρούσας σύμβασης, ο οποίος είναι αρμόδιος για τη θέσπιση ιδίας νομοθεσίας, υποχρεωτικής για τα κράτη μέλη του, όσον αφορά τα θέματα που καλύπτονται από την παρούσα σύμβαση και για τη λήψη, σύμφωνα με τις εσωτερικές του διαδικασίες, απόφασης σχετικά με την προσχώρηση στην παρούσα σύμβαση.ΚΕΦΑΛΑΙΟ ΙΙ Εισαγωγή χωρίς καταβολή εισαγωγικών δασμών και φόρων και χωρίς απαγορεύσεις και περιορισμούς κατά την εισαγωγή Άρθρο 2 1. Κάθε ένα από τα συμβαλλόμενα μέρη οφείλει να επιτρέπει την προσωρινή εισαγωγή χωρίς καταβολή εισαγωγικών δασμών και φόρων και χωρίς απαγορεύσεις και περιορισμούς κατά την εισαγωγή, υπό την προϋπόθεση της επανεξαγωγής και της τήρησης όλων των όρων που προβλέπονται στην παρούσα σύμβαση, οχημάτων που ανήκουν σε πρόσωπα που έχουν συνήθη κατοικία εκτός του εδάφους αυτού και τα οποία εισάγονται και χρησιμοποιούνται επ' ευκαιρία προσωρινής επίσκεψης, είτε από


text: τους ιδιοκτήτες των οχημάτων αυτών είτε από άλλα πρόσωπα που έχουν τη συνήθη κατοικία τους εκτός του εδάφους αυτού.2. Τα συμβαλλόμενα μέρη έχουν την ευχέρεια, υπό τις προϋποθέσεις που καθορίζονται στην παρούσα σύμβαση, να ορίσουν ότι τα εν λόγω οχήματα πρέπει να καλύπτονται από έγγραφα προσωρινής εισαγωγής που εγγυώνται την καταβολή των εισαγωγικών δασμών και φόρων ή ισοδύναμου ποσού, με την επιφύλαξη των ειδικών διατάξεων της παραγράφου 4 του άρθρου 27 σε περίπτωση μη επανεξαγωγής εντός της ταχθείσας προθεσμίας του οχήματος που καλύπτεται από τα συγκεκριμένα έγγραφα.Άρθρο 3 Τα καύσιμα που περιέχονται στις συνήθεις δεξαμενές οχημάτων προσωρινής εισαγωγής εισάγονται χωρίς καταβολή εισαγωγικών δασμών και φόρων και χωρίς απαγορεύσεις ή περιορισμούς κατά την εισαγωγή, με την προϋπόθεση ότι η συνήθης δεξαμενή είναι αυτή που προβλέπεται από τον κατασκευαστή για το συγκεκριμένο τύπο οχήματος.Άρθρο 4 1. Τα ανταλλακτικά που προορίζονται για την επισκευή συγκεκριμένου οχήματος προσωρινής εισαγωγής εισάγονται προσωρινά χωρίς καταβολή εισαγωγικών δασμών και φόρων και χωρίς απαγορεύσεις ή περιορισμούς κατά την εισαγωγή. Τα συμβαλλόμενα μέρη έχουν τη δυνατότητα να ζητήσουν τα εν λόγω ανταλλακτικά να καλύπτονται από έγγραφα προσωρινής εισαγωγής.2. Τα αντικατασταθέντα μέρη που δεν επανεξάγονται υπόκεινται στην καταβολή εισαγωγικών δασμών και φόρων, εκτός αν, σύμφωνα με τους κανονισμούς της ενδιαφερομένης χώρας, εγκαταλειφθούν αδαπάνως υπέρ του δημοσίου ή καταστραφούν υπό επίσημη επίβλεψη με δαπάνες των ενδιαφερομένων.Άρθρο 5 Τα έντυπα των εγγράφων προσωρινής εισαγωγής καθώς και των εγγράφων διεθνούς κυκλοφορίας που προορίζονται να παρασχεθούν στα πρόσωπα του κατοικούν στη χώρα εισαγωγής των εν λόγω εντύπων και επιθυμούν να μεταβούν σε άλλες χώρες και τα οποία αποστέλλονται σε τουριστικούς οργανισμούς εξουσιοδοτημένους από τους αντίστοιχους ξένους οργανισμούς, από τους διεθνείς οργανισμούς ή από τις τελωνειακές αρχές των συμβαλλομένων μερών, εισάγονται χωρίς καταβολή εισαγωγικών δασμών και φόρων και χωρίς απαγορεύσεις ή περιορισμούς κατά την εισαγωγή.ΚΕΦΑΛΑΙΟ ΙΙΙ Έκδοση εγγράφων προσωρινής εισαγωγής Άρθρο 6 1. Τηρουμένων των εγγυήσεων και των όρων που ενδέχεται να καθορίσει, καθ' ένα από τα συμβαλλόμενα μέρη έχει τη δυνατότητα να εξουσιοδοτεί οργανισμούς, ιδίως εκείνους που υπάγονται σε διεθνή δίκτυα, να εκδίδουν είτε αμέσως είτε μέσω αντιστοίχων φορέων τα έγγραφα προσωρινής εισαγωγής που προβλέπονται από την παρούσα σύμβαση.2. Τα έγγραφα προσωρινής εισαγωγής είναι δυνατό να ισχύουν για μία μόνο χώρα ή τελωνειακό έδαφος ή για περισσότερες χώρες ή τελωνειακά εδάφη.3. Η διάρκεια της ισχύος των εν λόγω εγγράφων δεν υπερβαίνει το ένα έτος από την ημερομηνία έκδοσής τους.Άρθρο 7 1. Τα έγγραφα προσωρινής εισαγωγής που ισχύουν για τα εδάφη όλων ή ορισμένων από τα συμβαλλόμενα μέρη καλούνται «carnets de passage en douane» (δελτία διέλευσης από το τελωνείο) και συντάσσονται σύμφωνα με το υπόδειγμα που περιλαμβάνεται στο παράρτημα 1 της παρούσα σύμβασης.2. Αν κάποιο «carnet de passage en douane» δεν ισχύει για ένα ή περισσότερα εδάφη, ο οργανισμός που εκδίδει το έγγραφο αναγράφει σχετική μνεία στο εξώφυλλο και στα φύλλα εισαγωγής αυτού.3. Τα έγγραφα προσωρινής εισαγωγής που ισχύουν για το έδαφος ενός μόνο συμβαλλόμενου μέρους είναι δυνατό να συντάσσονται σύμφωνα με το υπόδειγμα που περιλαμβάνεται στο παράρτημα 2 της παρούσας σύμβασης. Τα συμβαλλόμενα μέρη έχουν την ευχέρεια να χρησιμοποιούν και άλλα έγγραφα σύμφωνα με


text: τη δική τους νομοθεσία ή κανονισμούς.4. Η διάρκεια ισχύος των εγγράφων προσωρινής εισαγωγής εκτός από αυτά που εκδίδονται από εξουσιοδοτημένους οργανισμούς, όπως προβλέπεται στο άρθρο 6, καθορίζεται από κάθε ένα συμβαλλόμενο μέρος σύμφωνα με τη δική του νομοθεσία και κανονισμούς.5. Κάθε ένα από τα συμβαλλόμενα μέρη οφείλει, μετά από σχετική αίτηση, να εφοδιάζει τα άλλα συμβαλλόμενα μέρη με υποδείγματα εγγράφων προσωρινής εισαγωγής που ισχύουν στο έδαφός του και είναι διαφορετικά από εκείνα που περιλαμβάνονται στα παραρτήματα της παρούσας σύμβασης.ΚΕΦΑΛΑΙΟ ΙV Στοιχεία που πρέπει να αναφέρονται στα έγγραφα προσωρινής εισαγωγής Άρθρο 8 Τα έγγραφα προσωρινής εισαγωγής που εκδίδονται από τους εξουσιοδοτημένους οργανισμούς συντάσσονται εξ ονόματος των ιδιοκτητών των οχημάτων που εισάγονται προσωρινά ή των προσώπων που τα χρησιμοποιούν. Σε περίπτωση ενοικιαζόμενων οχημάτων τα έγγραφα συντάσσονται εξ ονόματος του ενοικιαστή.Άρθρο 9 1. Το βάρος που δηλώνεται στα έγγραφα προσωρινής εισαγωγής είναι το καθαρό βάρος των οχημάτων εκφραζόμενο σε μονάδες βάρους του μετρικού συστήματος. Σε περίπτωση που τα έγγραφα ισχύουν για μια μόνο χώρα, οι τελωνειακές αρχές της χώρας αυτής δύνανται να ορίζουν τη χρησιμοποίηση άλλου συστήματος.2. Η αξία που δηλώνεται στα έγγραφα προσωρινής εισαγωγής τα οποία ισχύουν για μια μόνο χώρα αναγράφεται στο νόμισμα της χώρας αυτής. Η αξία που δηλώνεται σε carnet de passage en douane αναγράφεται στο νόμισμα της χώρας που το εκδίδει.3. Τα είδη και τα εργαλεία που αποτελούν το συνήθη εξοπλισμό των οχημάτων δεν απαιτείται να δηλώνονται χωριστά στα έγγραφα προσωρινής εισαγωγής.4. Αν οι τελωνειακές αρχές το ζητήσουν, τα ανταλλακτικά (όπως π.χ. τροχοί, ελαστικά, αεροθάλαμοι) και τα εξαρτήματα που δεν θεωρείται ότι αποτελούν το συνήθη εξοπλισμό του οχήματος (όπως π.χ. ραδιόφωνα, ρυμουλκούμενα που δεν αποτελούν το αντικείμενο χωριστού εγγράφου και σχάρες αποσκευών) δηλώνονται στα έγγραφα προσωρινής εισαγωγής με τα απαραίτητα στοιχεία (όπως π.χ. βάρος και αξία) και επιδεικνύονται κατά την έξοδο από τη χώρα στην οποία πραγματοποιήθηκε η επίσκεψη.Άρθρο 10 Τα στοιχεία που αναγράφονται στα έγγραφα προσωρινής εισαγωγής από τον εκδοτικό οργανισμό είναι δυνατό να τροποποιηθούν μόνο με την έγκριση του εκδοτικού ή εγγυοδοτικού οργανισμού. Δεν είναι δυνατό να επέλθει καμία μεταβολή στα έγγραφα μετά την έγκρισή τους από τις τελωνειακές αρχές της χώρας εισαγωγής χωρίς τη συγκατάθεση αυτών.Άρθρο 11 1. Τα οχήματα που καλύπτονται από έγγραφα προσωρινής εισαγωγής είναι δυνατό να χρησιμοποιηθούν, για ιδιωτική χρήση, από τρίτους που έχουν εξουσιοδοτηθεί δεόντως από τους δικαιούχους των εγγράφων αυτών, οι οποίοι έχουν τη συνήθη κατοικία τους εκτός της χώρας εισαγωγής και πληρούν τους λοιπούς όρους που προβλέπονται από την παρούσα σύμβαση. Οι τελωνειακές αρχές των συμβαλλομένων μερών έχουν το δικαίωμα να απαιτούν να αποδεικνύεται ότι τα πρόσωπα αυτά έχουν εξουσιοδοτηθεί δεόντως από τους δικαιούχους των εγγράφων και πληρούν τους προαναφερθέντες όρους. Αν οι παρεχόμενες αποδείξεις δεν είναι κατά τη γνώμη τους ικανοποιητικές, οι τελωνειακές αρχές έχουν την ευχέρεια να αντιταχθούν στη χρησιμοποίηση των οχημάτων στη χώρα τους βάσει των συγκεκριμένων εγγράφων. Όσον αφορά τα ενοικιαζόμενα οχήματα, κάθε συμβαλλόμενο μέρος μπορεί, σε περίπτωση που υπάρχει κίνδυνος καταχρήσεων, να απαιτήσει την παρουσία του δικαιούχου του εγγράφου προσωρινής εισαγωγής κατά τη στιγμή εισαγωγής του οχήματος.2. Αντίθετα προς τις διατάξεις της προηγουμένης παραγράφου,


text: οι τελωνειακές αρχές των συμβαλλομένων μερών έχουν την ευχέρεια να ανέχονται, σε εξαιρετικές περιπτώσεις και υπό όρους που αυτές θέτουν, κάποιο όχημα που κυκλοφορεί βάσει εγγράφου προσωρινής εισαγωγής να οδηγείται από πρόσωπο του οποίου η συνήθης κατοικία βρίσκεται στη χώρα εισαγωγής του οχήματος, ιδίως όταν ο οδηγός οδηγεί το όχημα για λογαριασμό και σύμφωνα με τις οδηγίες του δικαιούχου του εγγράφου προσωρινής εισαγωγής.ΚΕΦΑΛΑΙΟ V Όροι για την προσωρινή εισαγωγή Άρθρο 12 1. Τα αναφερόμενα στα έγγραφα προσωρινής εισαγωγής οχήματα πρέπει να επανεξάγονται στην ίδια γενική κατάσταση, λαμβανομένης υπόψη της συνήθους φθοράς, εντός της περιόδου ισχύος των εν λόγω εγγράφων. Στην περίπτωση των ενοικιαζόμενων οχημάτων, οι τελωνειακές αρχές των συμβαλλομένων μερών έχουν το δικαίωμα να απαιτούν την επανεξαγωγή του οχήματος τη στιγμή που ο ενοικιαστής εγκαταλείπει τη χώρα προσωρινής εισαγωγής.2. Ως απόδειξη επανεξαγωγής θεωρείται η θεώρηση της εξόδου η οποία τίθεται κανονικά στα έγγραφα προσωρινής εισαγωγής από τις τελωνειακές αρχές της χώρας στην οποία εισήχθη προσωρινά το όχημα.Άρθρο 13 1. Αντίθετα από την υποχρέωση της επανεξαγωγής που προβλέπεται στο άρθρο 12, δεν υφίσταται υποχρέωση επανεξαγωγής οχημάτων που έχουν υποστεί μεγάλες ζημίες σε περίπτωση δεόντως εξακριβωμένων ατυχημάτων εφόσον, ανάλογα με τις απαιτήσεις των τελωνειακών αρχών, τα εν λόγω οχήματα:α) υποβάλλονται στους οφειλόμενους σχετικά εισαγωγικούς δασμούς και φόρους, ήβ) εγκαταλείπονται αδαπάνως υπέρ του δημοσίου της χώρας προσωρινής εισαγωγής, οπότε ο δικαιούχος του εγγράφου προσωρινής εισαγωγής απαλλάσσεται από την καταβολή εισαγωγικών δασμών και φόρων ήγ) καταστρέφονται υπό επίσημη επίβλεψη με δαπάνες των ενδιαφερομένων, τα δε απορρίμματα και τα διασωθέντα μέρη υποβάλλονται σε καταβολή των οφειλόμενων σχετικά εισαγωγικών δασμών και φόρων.2. Αν όχημα προσωρινής εισαγωγής δεν μπορεί να επανεξαχθεί λόγω κατάσχεσης, με εξαίρεση την κατάσχεση μετά από αίτηση ιδιωτών, η υποχρέωση επανεξαγωγής εντός της προσθεσμίας ισχύος των εγγράφων προσωρινής εισαγωγής αναστέλλεται για όλο το διάστημα της κατάσχεσης.3. Οι τελωνειακές αρχές γνωστοποιούν, εφόσον αυτό είναι δυνατό, στον εγγυδοτικό οργανισμό κάθε κατάσχεση που γίνεται από αυτές ή με δική τους πρωτοβουλία σε οχήματα που έχουν εισαχθεί βάσει εγγράφων προσωρινής εισαγωγής και με την εγγύηση του εν λόγω οργανισμού, καθώς και τα μέτρα τα οποία προτίθενται να λάβουν.4. Όταν το όχημα ή το αντικείμενο που αναφέρεται στο έγγραφο χαθεί ή κλαπεί κατά τη διάρκεια της κατάσχεσης και εφόσον η κατάσχεση αυτή δεν πραγματοποιήθηκε μετά από αίτηση ιδιωτών, δεν είναι δυνατό να ζητηθεί η καταβολή των εισαγωγικών δασμών και φόρων εκ μέρους του δικαιούχου του εγγράφου προσωρινής εισαγωγής, ο οποίος πρέπει να προσκομίσει δικαιολογητικό της κατάσχεσης στις τελωνειακές αρχές.Άρθρο 14 Τα οχήματα που βρίσκονται στο έδαφος κάποιου συμβαλλόμενου μέρους βάσει εγγράφων προσωρινής εισαγωγής δεν είναι δυνατό να χρησιμοποιούνται, ούτε καν περιστασιακά, για μεταφορές που διενεργούνται έναντι αποζημιώσεως, αμοιβής ή άλλου υλικού πλεονεκτήματος μεταξύ σημείων που βρίσκονται εντός του εν λόγω εδάφους.Άρθρο 15 Οι δικαιούχοι καθεστώτος προσωρινής εισαγωγής έχουν το δικαίωμα να εισαγάγουν, όσες φορές χρειαστεί κατά τη διάρκεια ισχύος των εγγράφων προσωρινής εισαγωγής, τα οχήματα που καλύπτονται από τα έγγραφα αυτά, υπό τον όρο ότι κάθε διέλευση (είσοδος και έξοδος) βεβαιώνεται με θεώρηση των αρμόδιων τελωνειακών υπαλλήλων, μετά από σχετικό αίτημα των τελωνειακών αρχών. Ωστόσο, είναι δυνατό να εκδίδονται